Το πρόστιμο μπορεί να φθάσει το ρεκόρ των 10,7 δισ. ευρώ- Αφορά τις μεγαλύτερες κατασκευάστριες εταιρείες φορτηγών στην Ευρώπη | Mikrometoxos.gr\nΤο πρόστιμο μπορεί να φθάσει το ρεκόρ των 10,7 δισ. ευρώ- Αφορά τις μεγαλύτερες κατασκευάστριες εταιρείες φορτηγών στην Ευρώπη\n05.06.2016 19:29 Εντός των προσεχών εβδομάδων, η Ευρωπαϊκή Επιτροπή αναμένεται να ανακοινώσει το υψηλότερο πρόστιμο που έχει επιβάλει ποτέ σε καρτέλ.\nΑφορά τις μεγαλύτερες κατασκευάστριες εταιρείες φορτηγών στην Ευρώπη που κατηγορούνται για τον προκαθορισμό τιμών και την καθυστέρηση εφαρμογής εξοπλισμού για τον έλεγχο εκπομπών καυσαερίων την περίοδο 1997-2011.\nΤο πρόστιμο μπορεί να φθάσει το ρεκόρ των 10,7 δισ. ευρώ, ένα ποσό που αναλογεί στο 10% του παγκόσμιου τζίρου των κατασκευαστριών φορτηγών και είναι αρκετά υψηλότερο από τα 2,6 δισ. ευρώ που έχουν συγκεντρώσει οι εμπλεκόμενες εταιρείες.\nΗ επίτροπος Ανταγωνισμού, Μαργκρέτε Βεστάγκερ, δίνει τόσο μεγάλο βάρος στην ιστορία αυτή όσο στις υποθέσεις αθέμιτου ανταγωνισμού που έχει κινήσει εις βάρος της Google και της Gazprom, όπως είχαν αναφέρει οι Financial Times.\nΕάν τελικά επιβεβαιωθούν οι εκτιμήσεις, το πρόστιμο θα είναι μακράν υψηλότερο από το 1,4 δισ. που είχαν επιβληθεί το 2012 στο καρτέλ σωλήνων για οθόνες υπολογιστών και τηλεοράσεων ή τα 953 εκατ. που είχε χρεωθεί καρτέλ ρουλεμάν για αυτοκίνητα και φορτηγά το 2014.\nΗ μοναδική εταιρεία από τις έξι κατασκευάστριες φορτηγών που εκτιμάται πως θα απαλλαχθεί από το πρόστιμο είναι η ΜΑΝ, θυγατρική της Volkswagen, διότι ήταν πληροφοριοδότης της Επιτροπής Ανταγωνισμού.\nΑγνωστες είναι επιπτώσεις για τη Scania, η οποία ανήκει επίσης στη Volkswagen. Η ίδια η Scania διευκρίνισε, πάντως, ότι «δεν μπορεί να αποκλειστεί η πιθανότητα επιβολής προστίμου». Οι υπόλοιπες εταιρείες του καρτέλ είναι οι DAF, Daimler, Iveco και Volvo/Renault.\nΠαράγοντες του κλάδου θεωρούν πως το προβλεπόμενο πρόστιμο είναι εξαιρετικά υψηλό, ενώ οι εταιρείες φέρονται να ζητούν μεγαλύτερη ευελιξία από την επίτροπο Ανταγωνισμού. Διαφορετικά, φοβούνται ότι θα προκληθούν οικονομικά προβλήματα στους ομίλους τους.\nΕίναι πολύ πιθανό η υπόθεση αυτή να μην τελειώσει με την επιβολή προστίμου από την Κομισιόν. Ορισμένες μεταφορικές εταιρείες ήδη εξετάζουν την πιθανότητα διεκδίκησης αποζημιώσεων.


Απίστευτο! Η Μπαρτσελόνα παίρνει δεξί μπακ από την… Championship! | Filathlos.gr | Το Εγκυρότερο Αθλητικό Blog!\nΟ πρώτος στόχος (Σερζίνιο Ντεστ) βρίσκεται πια με το ενάμιση πόδι στην Μπάγερν, που μετά το 8-2 πετυχαίνει ακόμα μία ηθική νίκη επί της Μπαρτσελόνα. Κάπως έτσι η ομάδα του Ρόναλντ Κούμαν πρέπει να πάει στο plan b για το δεξί άκρο της άμυνας, που είναι κάποιος εντελώς άγνωστος στο καταλανικό κοινό.\nΟ 20χρονος Μαξ Άαρονς ήταν από τις ευχάριστες εκπλήξεις της Νόργουιιτς και παρά τον υποβιβασμό στην Championship διατηρεί την μετοχή του σε πολύ υψηλά επίπεδα. Τις τελευταίες ημέρες οι Καταλανοί εντατικοποίησαν τις συζητήσεις μαζί του και έφτασαν σε συμφωνία για πενταετές συμβόλαιο.\nΟ πιο πιθανός τρόπος απόκτησης του είναι ο δανεισμός με υποχρεωτική οψιόν αγοράς. Η Νόργουιτς αξιώνει 20 εκατομμύρια λίρες (και άλλα 10 σε μπόνους στόχων) χρήματα που η Μπαρτσελόνα φέρεται διατεθειμένη να δώσει για να κλείσει μία μεταγραφή - έκπληξη από όποια πλευρά κι αν το δει κανείς…


Ο Γιώργος Λιάγκας και το δικαιολογημένο ξέσπασμα κατά Πετράκου\nΗ συνέντευξη που έδωσε ο Γρηγόρης Πετράκος στο Πρωινό που παρουσιάζουν η Φαίη Σκορδά και ο Γιώργος Λιάγκας, έγινε η αφορμή για να ξεσπάσει μία νέα κόντρα στην ελληνική τηλεόραση. Από τη μία πλευρά ο Γιώργος Λιάγκας, από την άλλη ο Γρηγόρης Πετράκος και η σύζυγός του Θεοφανία Παπαθωμά. Το πλαίσιο της κόντρας, η τηλεοπτική συνέντευξη, τα όρια και οι ηθικοί κανόνες της. Κι ακόμα κι αν δεν περίμενα να συμβεί αυτό στη ζωή μου, ήρθε η ώρα που συμφωνώ με τον Γιώργο Λιάγκα.\nΑς πάρουμε τα πράγματα από την αρχή. Ο Γρηγόρης Πετράκος βρέθηκε στο Πρωινό και ρωτήθηκε για τις απόψεις που έχει εκφράσει όλο το διάστημα της πανδημίας, για την έναρξη των εμφανίσεών του σε κέντρο όπου επιτρέπονται μόνο οι εμβολιασμένοι κατά του κορονοϊού, αλλά και για ένα ξέσπασμα που είχε κατά των δημοσιογράφων γι’ αυτό το θέμα. Μέσα από τον προσωπικό του λογαριασμό στο Facebook, ο Γρηγόρης Πετράκος που είχε καταφερθεί κατά του Πάνου Κιάμου όταν εκείνος επέλεξε να πει ότι θα εμφανίζεται σε ένα Covid Free κατάστημα, ξέσπασε κατά των δημοσιογράφων που επεσήμαναν την ανακολουθία όταν και ο ίδιος ανακοίνωσε ότι θα εμφανίζεται σε χώρο διασκέδασης μόνο για εμβολιασμένους. Ο Γιώργος Λιάγκας και η Φαίη Σκορδά τον ρώτησαν γι’ αυτό το ξέσπασμα.\n«Εγώ δεν έχω επιλογή, μην ρίχνετε πάνω μου αυτή την επιλογή. Ο Πετράκος θα τραγουδήσει μόνο για εμβολιασμένους; Αλήθεια; Κάνω εμετό πάνω στη μούρη σας με αυτό που είπατε. Αν είχα επιλογή δεν φαντάζεστε που θα πέταγα αυτή την απόφαση. Αλλά τι ζητάτε από εμένα; Να κλείσω το μαγαζί που δουλεύω; Να μην επιβιώσω; Να μη συντηρήσω την οικογένεια μου;», είχε πει μεταξύ άλλων τότε ο Γρηγόρης Πετράκος.\nΕπανερχόμενος στο θέμα, ο ίδιος εξήγησε μιλώντας στο Πρωινό: «Ήταν λίγο ακραίο αυτό. Ήταν ένα δεκάλεπτο βίντεο που έγραψα πολύ αγανακτισμένος. Γενικώς δεν είμαι αγανακτισμένος. Αυτό το είπα γιατί αν έχεις κάνει έναν αγώνα κατά του διαχωρισμού εδώ και ενάμιση χρόνο, αυτό ήταν σαν μαχαιριά για μένα να μου πεις ότι διαχωρίζω. Αν μου το έλεγες τώρα, ψύχραιμα, δεν θα το έλεγα».\nΟ Γιώργος Λιάγκας πήρε στη συνέχεια τον λόγο λίγο πριν το κλείσιμο της συνέντευξης του Γρηγόρη Πετράκου. «Νιώθω ότι έτσι όπως το εκφράζεις είναι πιο φασιστικό από τους ανθρώπους που κατηγορείς για φασίστες που φιμώνουν τους ανθρώπους που είναι εναντίον των εμβολιασμών», σημείωσε μεταξύ άλλων ο Γιώργος Λιάγκας. «Το είπε και η σύζυγός σου, η εξαιρετική ηθοποιός, Θεοφανία Παπαθωμά, ότι ο Γρηγόρης προσπαθεί να αφυπνίσει τον κόσμο. Εκλαμβάνεις τον εαυτό σου ως έναν αυτόκλητο σωτήρα; Αισθάνεσαι ότι είσαι Δον Κιχώτης, Ρομπέν των Δασών; Λες την άποψή σου κι είναι σεβαστή. Νομίζω ότι αισθάνεσαι ότι κάποιος σε έχει ορίσει να έχεις μία άποψη και το πήρες περισσότερο σοβαρά από ό,τι θα έπρεπε», σημείωσε ο παρουσιαστής. «Το εξετάζω αυτό που λες», σχολίασε ο Γρηγόρης Πετράκος. «Τα κίνητρα είναι αγαθά, αλλά νομίζω με αγάπη το λέω, ότι το πήρες σοβαρά», πρόσθεσε ο Γιώργος Λιάγκας. «Εγώ πιστεύω ότι υπάρχει πόλεμος. Υπάρχει πόλεμος. Όχι τον υγειονομικό», είπε ο Γρηγόρης Πετράκος.\nΌσο για τις αναρτήσεις του σχετικά με τον κορονοϊό και το εμβόλιο, ο Γρηγόρης Πετράκος νωρίτερα είχε πει ότι ο ίδιος δεν χρειάζεται το εμβόλιο, ενώ αρνείται τον όρο αντιεμβολιαστής και αρνητής. «Εγώ δεν το χρειάζομαι το εμβόλιο. Μου το έχουν πει τρεις καθηγητές πανεπιστημίου. Επειδή έχω τον ψευδάργυρο και την D3 στα 80, εμένα μου έχει πει καθηγητής πανεπιστημίου ότι από το βλεννογόνο της μύτης μου δεν περνάει όχι κοροναϊός, ούτε ο τιτανικός. Αυτά είναι πράγματα γνωστά στην ιατρική. Εγώ δεν προσπαθώ να παρασύρω κάποιον άλλο. Αυτή είναι προσωπική μου επιλογή. Εγώ δεν έχω αρρωστήσει ποτέ τα τελευταία 20 χρόνια. Δεν παίρνω φάρμακα. Κάνω μια άλλη ζωή. Εγώ έκανα τον δημοσιογράφο, γιατί στα δελτία δεν είδα να τον κάνει κάποιος άλλος. Αρνούμαι τον όρο αντιεμβολιαστής και αρνητής. Δεν αρνούμαι τον ιό, αρνούμαι τη σοβαρότητα και τα μέτρα. Έχω κάνει όλα τα εμβόλια. Θέλω το εμβόλιο να είναι ασφαλές και να έχω την επιλογή. Παλεύω για τα δικαιώματα», είχε σημειώσει ο Γρηγόρης Πετράκος.\n«Εγώ δεν έκανα ποτέ τον επιστήμονα. Έκανα τον δημοσιογράφο. Έπαθα μια συμφόρηση με αυτά που έβλεπα το πρώτο εξάμηνο. Άρχισα να ψάχνω πάρα πολύ. Έβλεπα συνεντεύξεις επιστημόνων από όλο τον κόσμο. Κάτι δεν μου κολλούσε εσωτερικά. Όταν άρχισα να βλέπω δεκάδες ξένους επιστήμονες να λένε άλλα πράγματα, είπα πως αυτό που λένε αυτοί εμένα μου κολλούσε περισσότερο από αυτό που ακούω από το επίσημο αφήγημα. Όταν μάζεψα πολλές τέτοιες γνώμες, άρχισα να τις δημοσιεύω. Όχι δικές μου, των επιστημόνων», δήλωσε μεταξύ άλλων.\nΗ εκπομπή τελείωσε κι όλοι πήγαν σπίτι τους. Ο Γρηγόρης Πετράκος όταν πήρε στα χέρια του το video της συνέντευξής του, θέλησε να το μοιραστεί με τους διαδικτυακούς του φίλους. Αναφέροντας ότι αυτή είναι η «πρώτη συνέντευξη στο άνδρο», ο Γρηγόρης Πετράκος προσκάλεσε τους φίλους του να τη δουν και να τη σχολιάσουν. Τη σχολίασε και ο ίδιος, όπως και η συζύγος του, Θεοφανία Παπαθωμά.\n«Αν ξαναδείς το βίντεο για δεκαπέντε λεπτά τους πήρα μονότερμα και έλεγα μόνος μου κάποια πράγματα που ήθελα να ακουστούν χωρίς καν να με ρωτήσουν. Στο τέλος επειδή η κουβέντα δεν εξελισσόταν όπως ήθελαν, έκανε ένα μονόλογο ο Λιάγκας προσπαθώντας να με κοροϊδέψει και να το κλείσει έχοντας πει την τελευταία κουβέντα. Πιστεύω όμως ότι πρόλαβα να διευκρινίσω κάποια πράγματα που ήθελα», ανέφερε ο Γρηγόρης Πετράκος σχολιάζοντας τη συνέντευξη.\n«Τώρα για τα επιστημονικά στοιχεία που λες, δεν υπήρχε περίπτωση να με αφήσουν να πάω προς τα εκεί για αυτό και δεν το επιχείρησα. Αν άρχιζα να λέω για τις ΜΕΘ θα πέφτανε διαφημίσεις σε δέκα δευτερόλεπτα και δε θα προλάβαινα να πω τίποτα άλλο. Έπαιζα εντός της έδρας τους και αυτό έχει κάποια όρια. Όμως θεώρησα χρήσιμο να ακουστούν έστω κάποια πιο γενικά πράγματα στο κοινό που βλέπει τηλεόραση», πρόσθεσε.\nΗ Θεοφανία Παπαθωμά στάθηκε σε αυτό το «Δον Κιχώτης» που είπε ο Γιώργος Λιάγκας και έκανε το δικό της ξέσπασμα εναντίον του παρουσιαστή. «Ο Λιάγκας πονηρά δεν μιλούσε όση ώρα μιλούσες γιατί ξέρει να χειρίζεται το ανήθικο παιχνίδι της ζωντανής συνέντευξης και την εξουσία του οικοδεσπότη και κράτησε τα τελευταία λεπτά για το λογύδριό του για να δημιουργήσει ανυπόστατες εντυπώσεις με ευτελή επιχειρήματα βασιζόμενα σε φράσεις όπως “είσαι λάθος πάρ’ το αλλιώς, τι νομίζεις ότι είσαι ο Δον Κιχώτης” και άλλες χαζομάρες. Στα τελευταία λεπτά και κλείνει στερώντας σου το δικαίωμα να τοποθετηθείς. Πάγια τακτική προπαγάνδας. Το ήθος όμως φαίνεται κι αλήθεια λάμπει. Μπράβο σου!», έγραψε η ηθοποιός.\nΆλλη μία μέρα ξημέρωσε στην ελληνική τηλεόραση και σήκωνε απαντήσεις εκ μέρους του Γιώργου Λιάγκα. Ο παρουσιαστής του ΑΝΤ1 τοποθετήθηκε για τους χαρακτηρισμούς περί ανηθικότητας της ζωντανής συνέντευξης και του παιχνιδιού το οποίο γνωρίζει.\n«Εγώ μέχρι τώρα ακολουθούσα μια πάγια τακτική να μην απαντάω πουθενά. Από σήμερα θα αλλάξω γιατί έχω δύο παιδιά και επειδή οι γιοι μου είναι σε μια ηλικία που διαβάζουν και ξέρουν και θέλω να είναι περήφανοι για τον πατέρα τους και το ήθος του. Δεν επιτρέπω σε κανέναν είτε λέγεται Παπαθωμά – δεν με ενδιαφέρει πού δουλεύει ή οτιδήποτε- όταν εγώ με ήθος κάνω τόσα χρόνια αυτή τη δουλειά να βγαίνει ο καθένας και να λέει τη βλακεία του», είπε αρχικά ο Γιώργος Λιάγκας.\n«Το κύριο Πετράκο δεν βλέπω να τον φιλοξενούν πολλές εκπομπές και να του δίνουν πρόσφορο έδαφος να μιλήσει. Επειδή εγώ είμαι της λογικής ότι στη δημοκρατία όλες οι απόψεις πρέπει να ακούγονται και να κρίνονται τον φωνάξαμε τον κύριο Πετράκο εδώ. Του δώσαμε παραπάνω χρόνο από ό,τι είχαμε δώσει στον Κυριάκο Μητσοτάκη που διεκδικούσε την προεδρία στη ΝΔ και την τελευταία συνέντευξη την είχε δώσει σε εμάς», είπε ο Γιώργος Λιάγκας και συνέχισε:\nΔεν τιμά μια πρόσκληση και την ελευθερία που του δώσαμε για 20 λεπτά να πει χωρίς αντίλογο επί της ουσίας τη γνώμη του. Τι περίμενε; Ότι θα έρθει εδώ και δεν θα πούμε και κουβέντα; Δεν θα πούμε τη δική μας γνώμη; Δεν θα κάνουμε μια ερώτηση; Έκανα τις λιγότερες ερωτήσεις και τοποθετήσεις από ό,τι κάνω με τον οποιονδήποτε για να μην παρεξηγηθώ. Δεν θα μας πει και ανήθικους η κυρία Παπαθωμά. Αιδώς Αργείοι! Κάποια στιγμή πρέπει όλοι να ξέρουμε ποιοι είμαστε και να βάζουμε και μια τελεία. Έλεος πια», πρόσθεσε ο παρουσιαστής.\n«Προφανώς είναι μιας λογικής βγαίνουμε και βρίζουμε και ρίχνουμε λάσπη παντού, κάνουμε εμετό, πάμε κάπου μας φιλοξενούν και μετά λέμε ότι είναι άντρο. Ο άνθρωπος προφανώς χρίζει άλλης παρακολούθησης, τι να λέμε τώρα; Στη ζωή κάποια πράγματα και κάποιες θέσεις δεν είναι τυχαίες από κάποιους ανθρώπους. Τι παγιδεύσαμε σε μια ζωντανή εκπομπή που μιλάει ο άλλος 12 λεπτά; Ο καθένας εκεί που του αξίζει τελικά. Τίποτα δεν είναι τυχαίο στη ζωή τελικά, τίποτα. Γιατί να ασχοληθώ; Γιατί έχω παιδιά και πρέπει να ξέρουν τι γίνεται», σημείωσε και το ξέσπασμα κάπου εκεί ολοκληρώθηκε. Κι ενώ γνωρίζω τα ατοπήματα του Γιώργου Λιάγκα στο παρελθόν, δεν μπορώ να μη συμφωνήσω στη συγκεκριμένη περίσταση.\nΗ ηθική είναι μία λεπτή έννοια, αλλά οι συνεντεύξεις έχουν ορισμένους κανόνες. Ρωτάς, σου απαντούν. Ξαναρωτάς, σου απαντούν ξανά. Δίνεις χώρο να τοποθετηθεί κανείς κι αν νιώθεις ότι πρέπει, σίγουρα όχι απαραίτητα, τοποθετείσαι επί όσων ακούς. Ευχαριστείς, σε ευχαριστούν, χαιρετάς, σε χαιρετούν και η συνέντευξη ολοκληρώνεται. Δεν ξέρω σε ποιο σημείο ο Γρηγόρης Πετράκος ή η Θεοφανία Παπαθωμά βρήκαν τον Γιώργο Λιάγκα ανήθικο. Δεν ξέρω σε ποιο άλλο σημείο όφειλε ή δε όφειλε να τοποθετηθεί ο Γιώργος Λιάγκας. Οι κανόνες πάντως μοιάζουν να τηρήθηκαν.\nΗ ηθική είναι μία λεπτή έννοια, αλλά τα όρια της φιλοξενίας δεν είναι τόσο λεπτά. Και το Πρωινό φιλοξένησε τον Γρηγόρη Πετράκο δίνοντάς του βήμα να εξηγήσει όσα κατά καιρούς μοιράζεται στον προσωπικό του χώρο έκφρασης, το Facebook. Οι διαφωνίες είναι για να υπάρχουν και να διατυπώνονται. Ο διχασμός, που ο Γρηγόρης Πετράκος αναγνωρίζει ότι έχει έρθει ως «πόλεμος» ανάμεσά μας, ίσως να ήταν μικρότερος αν τις σεβόμασταν παραπάνω. Αν αναγνωρίζαμε το δικαίωμα στους άλλους να εκφράζουν τη διαφωνία τους χωρίς να τους κρίνουμε και χωρίς να προεξοφλούμε ότι οι δικές τους προθέσεις πηγάζουν από κάποια ανηθικότητα. Αν λέγαμε αυτό το «όλες οι απόψεις είναι σεβαστές» και το εννοούσαμε.


Saint Peter's Church: Ξενοδοχεία σε κοντινή απόσταση\nSaint Peter's Church: Μάθετε περισσότερα\nSaint Peter's Church - Τοποθεσία\nRodi Garganico - Εδώ βρίσκεται το ακόλουθο σημείο ενδιαφέροντος: Saint Peter's Church. Μπορείτε εύκολα να περάσετε την ημέρα σας βλέποντας τα αξιοθέατα και εξερευνώντας όλα όσα έχει να σας προσφέρει αυτή η περιοχή. Αν θέλετε να βρείτε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Ακρωτήριο Γκαργκάνο και Μαρίνα του Πεσίτσι;\nSaint Peter's Church: Μέρη διαμονής σε κοντινή απόσταση\nΔιαθέτουμε 31 ξενοδοχεία, για να επιλέξετε, σε απόσταση έως 1,5 χλμ. από: Saint Peter's Church. Σας συνιστούμε τις ακόλουθες επιλογές που είναι δημοφιλείς με τους επισκέπτες μας:\nSaint Peter's Church - Τι μπορείτε να δείτε και να κάνετε στη γύρω περιοχή\nSaint Peter's Church: Τι μπορείτε να δείτε στη γύρω περιοχή


Κεφαλονίτικες γεύσεις - KefaloniaToday.com\nΕΙΣΤΕ ΕΔΩ: Home / Kεφαλονιτικα / Αφιερωματα / Κεφαλονιτικες γευσεις\n7 Αυγούστου, 2014 1:22 μμ\nΣτα κορυφαία προϊόντα της Κεφαλονιάς κατατάσσονται τα εκλεκτά κρασιά της με επικεφαλής τη Ρομπόλα και τη σεκ Μαυροδάφνη, ένα κρασί παχύ, βαθυκόκκινο και μπρούσκο. Στις περισσότερες συνταγές φαγητών συμπεριλαμβάνεται και κρασί. Στο Νότο του νησιού, στην περιοχή Λουρδά, που άλλοτε εθεωρείτο ο μπαξές της Κεφαλονιάς, ευδοκιμούσε ένα είδος μπανανιάς, με μικρές σχετικά μπανάνες, όμως ιδιαίτερα μυρωδάτες και εύγευστες, οι οποίες είχαν μεγάλη εμπορική αξία. Τις μαγείρευαν με κότο (πετιμέζι) και κρασί, για να γίνει θαυμάσιο επιδόρπιο. Ξακουστά υπήρξαν και τα τυριά της.\nΗ φέτα που εθεωρείτο από τις καλύτερες της Ελλάδας, το ξεροτύρι (κεφαλοτύρι), που όπως λένε οι Κεφαλονίτες το αντέγραψαν οι Ιταλοί κι έφτιαξαν το πεκορίνο, η μούγδα και η πρέτζα. Τη μυζήθρα δεν την ξεραίνουν, την καταναλώνουν φρέσκια, όπως είναι, μαλακή. Η μούγδα είναι ένα είδος κρέμας τυριού με το οποίο αλείφουν το βαρέλι και τις στρώσεις της φέτας. Οταν αδειάσει το βαρέλι τη μαζεύουν και τη σερβίρουν με θρούμπα και λάδι. Μεζές σπάνιος, πιπεράτος και εξεζητημένος. Η πρέτζα είναι (ή μάλλον ήταν) το καθημερινό τυρί που έτρωγαν οι αγροτικές οικογένειες.\nΓίνεται από τα υγρά και τα τρίμματα του τυριού που μένουν στο βαρέλι, ανακατεμένα με αρκετή μυζήθρα, θρούμπα και άνηθο. Το αφήνουν να γίνει, να «σιγοψηθεί» και μετά το βάζουν στο πιάτο με λαδάκι.\nΗ νοστιμιά των τυριών, μου εξηγεί ο κύριος Παναγής Σολομός από την Αγία Ειρήνη, κτηνοτρόφος αναντάμ παπαντάμ, οφείλεται πρώτα στη ράτσα των ζώων. Εδώ έχουν τα «κάτσενα», που το δέρμα τους είναι κόκκινο κάτω από το άσπρο μαλλί, και τα παράξενα «μπουτσικόλαγια», μια ράτσα που έφτιαξαν οι προπαππούδες διασταυρώνοντας το πρόβατο με κατσίκι. Το δεύτερο είναι η χλωρίδα και το τρίτο, το σημαντικότερο, να χρησιμοποιείς το γάλα γνήσιο και ανόθευτο.\nΠολλές και διάφορες πίτες φτιάχνουν οι Κεφαλονίτες, πολύ διαφορετικές. Το φύλλο ζυμώνεται με κρασί και ανοίγεται χοντρούτσικο. Ενα πάνω, ένα κάτω. Διάσημες πίτες είναι η κρεατόπιτα, η μπακαλαόπιτα, η αγκιναρόπιτα και η κουνουπιδόπιτα. Πολύ σημαντικά είναι τα αναρίθμητα χόρτα που προσφέρει η γη.\nΤο πιο αγαπημένο φαγητό είναι η τσιγαριά, μυρωδάτα χόρτα μαγειρευτά. Αξίζει να σημειώσουμε μερικούς απροσδόκητους συνδυασμούς τους, λ.χ. πεταλίδες με κουκιά, γαρίδες θηλυκωμένες (τυλιγμένες) με μωρόπουλα (κολοκυθάκια), φρικασέ με σπαράγγια κ.ά. Το κρασί πρωταγωνιστεί. Ετσι, φτιάχνονται μπαρμπούνια με κότο (πετιμέζι), λαπόρδα (ψάρι) με σταφύλια του Οκτώβρη, κάβουρας με βοσταλίδι (είδος κρασιού), σαρδέλες με Ρομπόλα, αγριόπαπια με κρασί και κούμαρα, κόκορας με πρέτζα και τσίπουρο και άλλα, ων ουκ έστιν αριθμός, ηδονικά του ουρανίσκου.\nFiled Under: Αφιερωματα Tagged With: κεφαλονιτικα προιοντα, Κεφαλονιτικες γευσεις


Η Άγκελα Μέρκελ ανακοίνωσε την παράταση της ισχύος του «μερικού lockdown» έως και τις 10 Ιανουαρίου στη Γερμανία. «Απέχουμε ακόμη πολύ από τον στόχο», τόνισε, ενώ δήλωσε ότι οι πρώτες εγκρίσεις εμβολίων από την ΕΕ αναμένονται στο τέλος Δεκεμβρίου.\n«Κατά βάση, η κατάσταση παραμένει ως έχει», δήλωσε η Γερμανίδα Καγκελάριος, επισημαίνοντας ότι «δεν υπάρχει η δυνατότητα χαλάρωσης των περιορισμών καθώς απέχουμε ακόμη πολύ από τον στόχο των 50 κρουσμάτων ανά 100.000 κατοίκους σε μία εβδομάδα».\nΗ γερμανική κυβέρνηση έχει ήδη ανακοινώσει περιορισμένη χαλάρωση των μέτρων που αφορούν τις κοινωνικές επαφές των πολιτών, για την περίοδο από 20 Δεκεμβρίου έως 2 Ιανουαρίου.


Φάσκει και αντιφάσκει ο Δένδιας για τον Έβρο » Candia Doc\nΑπαντήσεις χωρίς περιστροφές ζητάει ο ΣΥΡΙΖΑ\nΝέα πυρά για τα αναπάντητα ερωτήματα σχετικά με τις εξελίξεις στον Έβρο εξαπολύει ο ΣΥΡΙΖΑ κατά του Ν. Δένδια, τονίζοντας ότι «η κυβέρνηση της ΝΔ είναι επικίνδυνη να διαχειρίζεται κρίσιμα εθνικά μας θέματα».\n(ενδεικτικά των αντιφάσεων Δένδια, τα δύο δημοσιεύματα στην ιστοσελίδα του φιλοκυβερνητικού ΣΚΑΪ)\nΠολλά δημοσιεύματα κάνουν αναφορές περί «κατάληψης ελληνικού εδάφους» ενώ κατά τη διάρκεια της Παρασκευής υπήρξαν και δημοσιεύματα αγγλικών εφημερίδων. Η Sun έγραψε άρθρο με τίτλο «ΑΡΠΑΓΗ ΓΗΣ: Τα τουρκικά στρατεύματα εισβάλλουν στην Ελλάδα και καταλαμβάνουν ένα μικρό κομμάτι γης στα αμφισβητούμενα σύνορα», η Daily Mail ανέφερε ότι «Δεκάδες Τούρκοι στρατιώτες εισβάλλουν και καταλαμβάνουν ένα μικρό κομμάτι ελληνικής γης, εγκαθιστούν τη σημαία τους και στήνουν στρατόπεδο κατά μήκος αμφισβητούμενων συνόρων», ενώ και η Εxpress αναφερόταν σε αυξημένη ένταση, εισβολή τουρκικών στρατευμάτων στην Ελλάδα και αμφισβητούμενα σύνορα.24716.664.jpg


Ε.Γεωργοπούλου : «Δραματική αύξηση στις διακοπές ηλεκτροδότησης νοικοκυριών» - Ηλεία Οικονομία\nΕ.Γεωργοπούλου : «Δραματική αύξηση στις διακοπές ηλεκτροδότησης νοικοκυριών»\nΕρώτηση και Αίτηση Κατάθεσης Εγγράφων (ΑΚΕ) προς το ΥΠΕΚΑ κατέθεσαν είκοσι βουλευτές του ΣΥΡΙΖΑ, μεταξύ των οποίων η βουλευτής Ηλείας του ΣΥΡΙΖΑ Έφη Γεωργοπούλου – Σαλτάρη, για να ενημερωθεί η Εθνική Αντιπροσωπεία αλλά και η δοκιμαζόμενη από τα μνημόνια ελληνική κοινωνία για τις υπέρογκες αυξήσεις ηλεκτρικού ρεύματος τα τελευταία πέντε χρόνια για τα λαϊκά νοικοκυριά που επήλθαν λόγω των νεοφιλελεύθερων μνημονιακών δεσμεύσεων στα πλαίσια της εσωτερικής υποτίμησης αλλά και για να σταματήσει το απαράδεκτο γεγονός, που κοστίζει σε ανθρώπινες ζωές των διακοπών ηλεκτροδότησης των νοικοκυριών.\nΟι βουλευτές του ΣΥΡΙΖΑ καταγγέλλουν την υποκρισία της κυβέρνησης που από τη μία προβάλει δήθεν ευαισθησία με την εξαγγελία της απόφασης διεύρυνσης των εισοδηματικών κριτηρίων ώστε στο «κοινωνικό οικιακό τιμολόγιο» να ενταχθούν περισσότεροι δικαιούχοι ενώ από την άλλη με την επιβολή των χαρατσιών και τις αυξήσεις των τιμολογίων σταδιακά μετατρέπει τον όμιλο της ΔΕΗ Α.Ε. σε ένα εισπρακτικό μηχανισμό των εκπροσώπων των πιστωτών της πατρίδας μας και της εγχώριας διαπλοκής.\nΟι βουλευτές του ΣΥΡΙΖΑ με την ερώτηση τους ζητούν να τους παρασχεθούν όλα τα σχετικά έγγραφα για το πώς έχει εξελιχτεί την τελευταία 5ετία, ανά έτος ο αριθμός των νοικοκυριών τα οποία έχουν ενταχθεί στο κοινωνικό οικονομικό τιμολόγιο και σε τι ποσό ανέρχεται η συνολική επιβάρυνση του προϋπολογισμού, κάθε έτος, από την εφαρμογή του κοινωνικού οικονομικού τιμολογίου. Επίσης, ποια είναι αντίστοιχα τα έσοδα κάθε έτος από την επιβολή των ΥΚΩ στα τιμολόγια ηλεκτρικής ενέργειας, ποιο το πλήθος των διακοπών ρευματοδότησης ανά έτος τα τελευταία πέντε έτη και ποιο το πλήθος των διακοπών ρευματοδότησης τις εβδομάδες:\no 5/5/2014 έως 11/5/2014\no 12/5/2014 έως 18/5/2014\no 19/5/2014 έως 25/5/2014\no 26/5/2014 έως 01/6/2014.\nΗ βουλευτής του ΣΥΡΙΖΑ Έφη Γεωργοπούλου – Σαλτάρη σημειώνει ότι με μαζικούς, δημοκρατικούς και αλληλέγγυους κοινωνικούς αγώνες πρέπει να διασφαλιστεί να μη μείνει στην Ηλεία αλλά και σε όλη την πατρίδα μας κανένα σπίτι χωρίς ρεύμα και νερό αλλά και να αποτραπεί το έγκλημα της εκποίησης σε ιδιωτικά συμφέροντα της ΔΕΗ Α.Ε. Η ΔΕΗ, υπό δημόσιο έλεγχο μπορεί να αποτελέσει ένα σημαντικότατο εργαλείο στη προσπάθεια της αυριανής δημοκρατικής, προοδευτικής, αντινεοφιλελεύθερης κυβέρνησης του ΣΥΡΙΖΑ για την επίτευξη πραγματικής κοινωνικής συνοχής και ολοκληρωμένης παραγωγικής ανασυγκρότησης.


Σκάκι Σκακιστική Επικοινωνια - Σκακιστικές Εκδηλώσεις στο Ηράκλειο 7-10-18 - #BEACTIVE\nΗ Σκακιστική Επικοινωνία Ηρακλείου Αττικής μαζί με τον Δήμο Ηρακλείου συμμετέχουν στην Ευρωπαϊκή Εβδομάδα Αθλητισμού και οργανώνουν σκακιστικούς αγώνες σιμουλτανέ στην κεντρική πλατεία Ηρακλείου ΗΣΑΠ. Οι συμμετέχοντες θα μπορούν να παρακολουθήσουν μαθήματα και να δοκιμαστούν για 1 μήνα δωρεάν, στα τμήματα του συλλόγου.\nH Συμμετοχή είναι ελεύθερη για ΟΛΟΥΣ.\nΠΑΡΕ ΜΕΡΟΣ είναι για σένα.


Γιατί οι άνεργοι στην Αμερική θα μπορούσαν να αντιμετωπίσουν μια χαμένη δεκαετία – Μακροοικονομικη Θεωρια\nΟι αριθμοί είναι συγκλονιστικοί, ακόμη και σε αυτούς που έχουν σκληρυνθεί από την εμπειρία της παγκόσμιας χρηματοπιστωτικής κρίσης. Η Disney θα απολύσει 100.000 εργαζόμενους στο ξενοδοχείο και στο θεματικό πάρκο. Η Uber μπορεί να μειώσει το προσωπικό της κατά ένα πέμπτο. Πλήρως 26 εκατομμύρια νέες αξιώσεις για ασφάλιση ανεργίας έχουν κατατεθεί στην Αμερική από τα τέλη Μαρτίου. Μέχρι τις 18 Απριλίου περισσότεροι από το ένα δέκατο των συμμετεχόντων στο εργατικό δυναμικό έλαβαν επιδόματα ανεργίας, το υψηλότερο ποσοστό. Μόνο τον Μάρτιο, οι αμερικανικές εταιρείες έκλεισαν περισσότερες από 700.000 θέσεις εργασίας. Άλλα 2 εκατομμύρια μπορεί να έχουν προστεθεί τον Απρίλιο, μια πτώση που ξεπερνά την πτώση ρεκόρ στην απασχόληση που συνέβη το 1945, κατά τη διάρκεια της αποστράτευσης, καθώς οι ένοπλες δυνάμεις της Αμερικής μείωσαν τον προσωπικό τους. Το Covid-19 έχει προκαλέσει μεγάλη οικονομική αναστάτωση σε όλο τον κόσμο. Είναι όλο και πιο ξεκάθαρο ότι η πανδημία φέρνει την Αμερική αντιμέτωπη με μια κρίση στην αγορά εργασίας που δεν έχει παρατηρηθεί από τη Μεγάλη Ύφεση της δεκαετίας του 1930.


Πρώτη κατοικία: Ολόκληρο το σχέδιο και τα κριτήρια – Τελευταία ευκαιρία για 300.000 δανειολήπτες | RealOraiokastro\nΣε πλήρη εξέλιξη βρίσκονται οι διαπραγματεύσεις μεταξύ της κυβέρνησης και των θεσμών με στόχο, εντός του Ιουνίου, να μπει η τελική σφραγίδα στο νέο πρόγραμμα προστασίας της πρώτης κατοικίας, το οποίο θα έχει 9μηνη διάρκεια, κρατική επιδότηση της δόσης και για πρώτη φορά θα απευθύνεται και στους συνεπείς έως τις 29 Φεβρουαρίου 2020 δανειολήπτες. Η Realnews φέρνει στο φως την πρόταση που έχει καταθέσει στο τραπέζι των διαπραγματεύσεων με τους θεσμούς η Αθήνα και επί της οποίας θα διεξαχθούν οι συζητήσεις τις επόμενες ημέρες. Με βάση τις εκτιμήσεις, η «κορωνο-ρύθμιση» αφορά 300.000 δανειολήπτες. Το νέο πρόγραµµα-γέφυρα, όπως το αποκαλεί ο υπουργός Οικονοµικών Χρήστος Σταϊκούρας, θα εφαρµοστεί από την 1η Ιουλίου 2020 έως και τις 31 Μαρτίου 2021. Η κυβέρνηση προτείνει να δοθούν στους δανειολήπτες 2 µήνες (Ιούλιος – Αύγουστος) για να κάνουν την αίτησή τους στην ειδική ηλεκτρονική πλατφόρµα που θα δηµιουργηθεί, αλλά οι θεσµοί, σύµφωνα µε τις πληροφορίες, επιµένουν στον έναν µήνα (µόνο τον Ιούλιο).\nΗ ευνοϊκή ρύθµιση αφορά οποιοδήποτε δάνειο φυσικού προσώπου και επαγγελµατία (π.χ. φαρµακοποιοί, γιατροί, ιδιοκτήτες συνεργείου αυτοκινήτων κ.λπ.) και φέρει ως εγγύηση/εξασφάλιση την πρώτη κατοικία. ∆εν αφορά επιχειρηµατίες, δηλαδή δάνεια επιχειρήσεων, ακόµη κι αν το ενέχυρο είναι η πρώτη κατοικία του επιχειρηµατία. Στόχος του νέου πλαισίου είναι να προστατεύσει µέχρι τον Μάρτιο του 2021 τους υγιείς δανειολήπτες που δέχθηκαν, όµως, εισοδηµατικό πλήγµα από την κρίση του κορωνοϊού, αλλά και αυτούς που τα δάνειά τους ήταν στα τέλη Φεβρουαρίου καταγγελµένα, προκειµένου να µη χάσουν την πρώτη κατοικία τους όταν από τον Σεπτέµβριο ξεκινήσουν εκ νέου οι πλειστηριασµοί.\n1 Ιουνίου 2020 in ΟΙΚΟΝΟΜΙΑ.\n← Επικουρικές συντάξεις: Πληρώνονται την Τρίτη – Ποιοι θα δουν αυξήσεις έως 295 ευρώ\nΗΜΕΡΑ ΤΟΥ ΠΑΙΔΙΟΥ: Kαμία χώρα δεν προστατεύει επαρκώς την ευημερία των παιδιών της – Τι ισχύει στην Ελλάδα →


Απλά και Κατανοητά: Ιανουαρίου 2009\nΓιατί δεν παίρνουν μέτρα αυτοπροστασίας οι τράπεζες …\nΚάθε μέρα οι «αγανακτισμένοι κύριοι», προϊόντα του εξαιρετικού νεοελληνικού πολιτισμού, ξεσπούν σε τράπεζες και αυτοκίνητα. Εύκολος στόχος και διατρέχουν πολύ μικρό κίνδυνο να συλληφθούν.\nΜε τα αυτοκίνητα δεν μπορεί μάλλον κανείς να κάνει τίποτε, γιατί είναι παντού. Αλλά γιατί οι τράπεζες δεν λαμβάνουν μέτρα αυτοπροστασίας; Τους αρκούν οι αποζημιώσεις ή τα «θέλει ο κώλος τους» που λένε και οι χυδαίοι.\nΤο ίδιο βέβαια ισχύει και με τα άλλα καταστήματα.\nΑλήθεια περιμένουμε να δούμε τους επαγγελματίες να κάνουν μηνύσεις στους διαδηλωτές που καθημερινώς σχεδόν αποδιοργανώνουν το κέντρο των Αθηνών (κυρίως), αλλά τελικώς μόνον κλαίνε από τα κανάλια. Έθιμο πλέον και αυτό του καιρού μας και προϊόν του ανύπαρκτου, όπως το κατάντησαν, κράτους.\nLabels: Αγανάκτηση, Ανύπαρκτο Κράτος, Αυτοπροστασία, Διαδηλώσεις, Εμπρησμοί, Συλλήψεις\nΠότε θα κληθούν οι νέοι να αναλάβουν ουσιαστικούς ρόλους …\nΒαρεθήκαμε να βλέπουμε τους ίδιους και τους ίδιους και ποτέ νέα πρόσωπα και νέες ιδέες. Γι’ αυτό πάμε μόνον πίσω.\nΟι παλιοί ασφαλώς να κληθούν να σχολιάσουν και να προτείνουν, αλλά δεν πρέπει να είναι τα κεντρικά πρόσωπα.\nΆλλωστε ήδη φαίνεται να προσπαθούν να περιχαρακώσουν τα «δικαιώματά τους»! Έτσι δεν εμφανίζονται νέοι ηγέτες και νέες απόψεις.\nΑ ναι; Να μας εξηγήσουν οι αρμόδιοι του Υπουργείου αν υπάρχει και αμοιβή των κκ. Σωτήρων της εκπαίδευσης (αλλά και των άλλων τομέων);\nΙδού μερικά απλά βήματα: Να κληθούν ιδρύματα και φορείς και ιδιαιτέρα οι ενώσεις γονέων να υποβάλλουν γραπτά υπομνήματα με τις απόψεις τους και τις προτάσεις τους, σε ερωτήματα που θα θέσει το Υπουργείο. Το Υπουργείο θα ανακοινώσει άμεσα τη σύνθεση των τεχνοκρατικών επιτροπών που θα επεξεργαστούν και θα κωδικοποιήσουν τις προτάσεις. Επίσης πρέπει να εξασφαλίσει διαδικασίες ηλεκτρονικού διαλόγου με γνωστά τα ονόματα των στελεχών που θα απαντούν στους πολίτες αμέσως. Τα αποτελέσματα της κωδικοποίησης να αναρτηθούν σε ηλεκτρονική πύλη, ενώ η διαδικασία διαβούλευσης να είναι συνεχής.\nΜε τη φόρα που έχουν πάρει κόμματα και συνδικαλιστικοί φορείς και συνδικαλιστές μόνο διάλογο δεν θα δούμε. Και εμείς θέλουμε να ακούσουμε επιστημονικές απόψεις και όχι συνδικαλιστικές και κομματικές θέσεις.\nΑν έχτε ενδιαφέρον δείτε και τον σχόλιό μας της 5ης Ιανουαρίου με τίτλο «Συζήτηση για την εκπαίδευση».\nΘα θέλαμε να ακούσουμε και άλλες απόψεις.\nPosted by Dimitrios Sotiriou at 6:03 μ.μ. Links to this post\nLabels: Διάλογος, Διάλογος κωφών, Εκπαίδευση, Εμείς μόνο με τον ευατό μας συζητάμε, Μαύρη είναι η νύχτα στα βουνά\nΑνοίγει λέει ο διάλογος για την κατασκευή πυρηνικού εργοστασίου ηλεκτροπαραγωγής στην Ελλάδα …\nΤο είδαμε στην ΝΑΥΤΕΜΠΟΡΙΚΗ και η ανταπόκριση των πολτών είναι τεραστία. Αλλά αυτό δεν είναι ο απαραίτητος διάλογος μεταξύ ειδικών, αλλά έκφραση απόψεων και συναισθημάτων των πολιτών.\nΦυσικά και είμαστε υπέρ του διαλόγου, αλλά να γίνει με επιστημονικό τρόπο και να διερευνηθούν όλες οι παράμετροι του προβλήματος. Περιμένουμε όλους τους αρμόδιους φορείς να ανακοινώσουν τις επιστημονικές μελέτες που έχουν αναθέσει ή θα αναθέσουν. Αλλιώς ματαιοπονούμε.\nΠρος το παρόν η θέση μας είναι η εξής:\nΘα τρέμει καθημερινώς το φυλλοκάρδι μας.\nΕμείς ούτε μια χαβούζα, ούτε μια χωματερή δεν μπορούμε να φτιάξουμε. Αφήστε τους συνδικαλιστές.\nLabels: Αυτό θα πει επένδυση, Διάλογος, Η χώρα που δεν συζητά, Πυρηνικός σταθμός στην Ελλάδα\nΜας γράφετε στα παλαιότερα των υποδημάτων σας …\nΔεν βλέπουμε τίποτε καινούργιο, αντίθετα οι υπηρεσίες και οι κκ. Υπουργοί κάνουν ακριβώς ότι έκαναν και οι προηγούμενοι.\nΚανείς δεν καταπιάνεται με τα καθημερινά προβλήματα και κανείς δεν καινοτομεί.\nΔείξετε αμέσως δείγματα νέας σκέψης και δράσης:\nΠ.χ. να σταματήσει η εμφάνιση στα κανάλια και τα ραδιόφωνα. Δεν έχουν εργασία να κάνουν; Να ενεργοποιηθούν τα Γραφεία Τύπου και οι εκπρόσωποι τύπου. Οι Υπουργοί να μιλούν μόνον στους δημοσιογράφους στα Υπουργεία.\nΝα επιβληθεί ένα πρόγραμμα καθαριότητας και να απομακρυνθούν άμεσα τα σκουπίδια που έχουν πλημμυρήσει την Ελλάδα.\nΝα ελεγχθούν οι μη εργαζόμενοι και η απόδοση των υπολοίπων.\nΑνακοινώστε τους τρόπους επικοινωνίας των πολιτών με τους αρμοδίους και ενεργοποιείστε τις δυνατότητες ηλεκτρονικής επικοινωνίας.\nΘα σας στείλουμε πολλές ακόμα προτάσεις και ελπίζουμε να λάβουμε κάποια απάντηση.\nΑν. Καθ. Ιατρικής Σχολής Π. Α\nΑθήνα, 19 Απριλίου 2004\nLabels: Ακυβέρνητη πολιτεία, Κλάφτα Χαράλαμπε, Ο επόμενος παρακαλώ, Το 2009 ίδιο με το 2004\nΑκυβέρνητη πολιτεία …\nΚάθε πολίτης που διαθέτει ακόμα και ελάχιστο μυαλό αντιλαμβάνεται πλέον ότι η χώρα δε κυβερνάται.\nΑδυνατούμε να κατανοήσουμε τι κάνει η Κυβέρνηση και τα τζίνια της που έχουν κατακλύσει το κράτος και έχουν ακροβολιστεί σε όλες τις καλές και καλύτερες θέσεις του δημοσίου, χωρίς να παράγουν έστω και ελάχιστο έργο.\nΦαίνεται ότι και ο κ. Πρωθυπουργός είτε αργεί, είτε βαριέται, είτε τάχει χαμένα. Οι δε υπουργοί είναι εμφανώς μονίμως απόντες. Η ουσία είναι ότι «τα μεταξωτά βρακιά θέλουν και επιδέξιους κώλους» και η κυβέρνηση θέλει τα μεν χωρίς τους δε (αυτό δεν είναι εμφανές;).\nΉ κυβερνήστε ή πηγαίντε σπίτι σας, κύριοι.\nΑ ναι, θυμηθείτε να διαβάσετε τα θέματα του Ημερολογίου αυτού (θα διαπιστώσετε πως τα αυτονόητα γίνονται σημαντικά …).\nLabels: Ακυβερνησία, Θίασος επί σκηνής, Νεκροθάφτες της πατρίδας, Όρνια, Σαρκοβόρα, Χάος\nΑκατάλληλοι, απρόσωποι και μη λειτουργικοί φανοστάτες …\nΑν θελήσει κάποιος να περιγράψει τους Έλληνες λαμβάνοντας υπόψη του τους φανοστάτες που κοσμούν την ελληνική επικράτεια, μάλλον θα τους περίγραφε ως κοντούς, κουτσούς, στραβούς και ότι δεν έχουν κάνει βήμα μακριά από το χωριό τους.\nΑιτία όλων αυτών είναι ο αετονύχης μάστορας που κατασκευάζει τους ευτελείς, απρόσωπους και για κοντοστούπηδες φανοστάτες και η δημοκρατία, μια και οι αποφάσεις των τοπικών αρχόντων είναι αποτέλεσμα της καταπληκτικής δημοκρατίας μας.\nΚανείς από αυτούς δεν έχει πάει καν μέχρι το Πεδίον του Άρεως ή το Ζάππειο. Κανείς από αυτούς δεν έχει πάει σε ευρωπαϊκές πόλεις και πρωτεύουσες. Κανείς δεν διαθέτει κριτήριο αισθητικής και φαίνεται ότι οι πνευματικοί μας άνθρωποι αδυνατούν να ανατρέψουν την κατάσταση αυτή.\nΜε λίγα λόγια όλοι μας «άβουλοι και μοιραίοι» που λέει και ο Βάρναλης.\nΘα μπορούσαν οι αρχιτεκτονικές μας σχολές να κάνουν εσωτερικούς διαγωνισμούς ως μέρος των διπλωματικών εργασιών των φοιτητών τους για να σχεδιάσουν φανοστάτες αλλά και άλλα αντικείμενα που είναι απαραίτητα στις σύγχρονες πόλεις (κολώνες, πινακίδες ονομασίας δρόμων, πινακίδες κατεύθυνσης, παγκάκια, κρήνες, διαχωριστικά κάγκελα, σιδεριές, περιφράξεις, πόρτες/πύλες, κ.α.).\nLabels: Αισθητική, Δημόσια σήμανση, Λειτουργικό αποτέλεσμα, Φανοστάτες\nΠρέπει να μπουν προδιαγραφές όψεων κτηρίων στο ιστορικό κέντρο της πόλεως των Αθηνών …\nΈχουμε μιλήσει στο παρελθόν για το ανοιχτό μουσείο αρχιτεκτονικής που είναι πλέον η Αθήνα, εξαιτίας του ταχυτάτου μετασχηματισμού της ελληνικής κοινωνίας. Το συνολικό αποτέλεσμα όμως έχει αισθητική βαρβαρότητα και έντονα στοιχεία αντιγραφής των ευρωπαϊκών τάσεων.\nΩστόσο η αισθητική χάρη των λεγόμενων νεοκλασικών κτηρίων έπρεπε να προβληματίσει τους αρμοδίους και να τους ευαισθητοποιήσει στις αποφάσεις τους προκειμένου να διατηρήσουν τουλάχιστον την φυσιογνωμία το ιστορικού κέντρου.\nΑκόμα και τώρα πρέπει να διαμορφωθούν προδιαγραφές για τις προσόψεις των νεοαναγειρόμενων κτηρίων και την αντικατάσταση υφιστάμενων, ώστε να προκύψει ένα λειτουργικό και αισθητικό σύνολο, αντάξιο τη ιστορίας και του πολιτισμού της πόλεως. Απαραίτητο στοιχείο θα είναι επίσης ο περιορισμός του συντελεστή δόμησης και άρα του ύψους των κτηρίων.\nLabels: Απουσία αρχών, Κέρδος πάσει θυσία, Κονόμα, Πλούτος χωρίς κόπο, Πολεοδομική αναρχία, Τυραννία\nΥπέβαλαν όλοι τα σέβη τους σε ανώνυμη κερδοσκοπική εταιρεία …\nΤους βλέπουμε και δεν ξέρουμε αν πρέπει να γελάσουμε, να λυπηθούμε ή να κλάψουμε.\nΌλοι υποβάλλουν τα σέβη τους στους κυρίους ισχυρούς, με τους οποίους συναλλάσσονται σε κάθε ευκαιρία και με ανταλλάγματα προφανώς.\nΤα ανταλλάγματα δεν προέρχονται βέβαια από προσωπική τους περιουσία, αλλά από δημόσια. Άλλωστε το να φτιάξεις ένα νόμο δεν κοστίζει τίποτε – ίσως λίγη φασαρία – αλλά ακόμα και οι αντίπαλοί σου δεν θα που τίποτε. Άκρα του τάφου σιωπή.\nΑκόμα και ο αρχικαταληψίας και ο φόβος και ο τρόμος της επικράτειας, ψέλλισε και αυτός λόγια υποταγής και σεβασμού.\nΕύγε λεβέντες που μας κυβερνάτε. Άξιος ο μισθός σας.\nΚαι ένα ερώτημα: Μήπως το γήπεδο και το εμπορικό κέντρο είναι μια ακόμα περίπτωση τύπου Βατοπεδίου; Άλλωστε διαβάσαμε στην εφημερίδα «Καθημερινή της Κυριακής» της 25ης Ιανουαρίου 2009 ότι η ίδια συμβολαιογράφος έκανε τα συμβόλαια.\nLabels: Αξιολύπητοι, Δεν είστε της παρέας, Η διαπλοκή στο μεγαλείο της, Μηδενική αντίσταση, Ξυπόλυτοι στα αγκάθια\nΜε τις ευλογίες σου δέσποτα …\nΚαι τα ονόματα αυτών άγνωστα, ώστε να μην στιγματιστούν οι ευυπόληπτοι αυτοί συμπολίτες μας και να μπορούν να συνεχίσουν αργότερα.\nΟ κ. Υπουργός Δικαιοσύνης θα πρέπει να νοιώθει υπερήφανος για την προστασία των προσωπικών δεδομένων και η Ελληνική Εκκλησία για τα τέκνα της.\nLabels: Άγιοι πατέρες, Αίσχος, ντροπή, Πάλι κοιμάται ο εισαγγελέας, Προστασία εγκληματιών, Τα παιδιά ο ασθενής κρίκος\nΟ κ. ΠΕΧΩΔΕ επειδή δεν μπορεί να επιβάλλει τον νόμο, περιορίζει τους ημιυπαίθριους χώρους …\nΛαμπρό δείγμα ελληνικής κουτοπονηριάς και απουσίας κοινής λογικής.\nΗ Ελλάδα διαθέτει ένα εξαιρετικό κλίμα και είναι λογικό οι Έλληνες να έχουν την τάση να θέλουν να περάσουν σημαντικό μέρος της ημέρας ή της νύχτας στο μπαλκόνι ή στον κήπο, αλλά παράλληλα να έχουν και στη διάθεσή τους τις ευκολίες του σπιτιού.\nΑντί λοιπόν να μελετηθεί η «αύξηση» των ακάλυπτων ή ημιυπαίθριων χώρων, ο κ. αρμόδιος στη λογική του Χατζιαβάτη «πονάει κεφάλι, κόβει κεφάλι» επιβάλλει την απαράδεκτη ρύθμιση περιορισμού των συγκεκριμένων χώρων, για να περιορίσει την παραβατικότητα.\nΕύγε κύριε. Εσείς μέσα με το κλιματιστικό για άνεση και κάγκελα για ασφάλεια. Εμείς έξω, όπου είναι η χαρά και η απόλαυση, αν καταλαβαίνετε βέβαια τι εννοούμε.\nΑλλά αν είστε ακόμα διοίκηση, πατάξτε τη διαφθορά και κάνετε τους νόμους σεβαστούς στους πολίτες (συμπεριλαβάνεστε και εσείς). Αυτή είναι η δουλειά σας και όχι η προώθηση των προσωπικών σας στρατηγικών και ο πλουτισμός σας.\nLabels: Έλλειψη κοινού νου, Ημιυπαίθριοι χώροι, Λογική Χατζιαβάτη, Όπου μας βγάλει, Ποιος κυβερνά\nΤο ταξίδι μετράει …\nΦανταζόμαστε ότι όλοι επιθυμούμε να ταξιδεύσουμε κάποτε είτε γιατί θέλουμε να επιστρέψουμε στις ρίζες μας είτε για γνωρίσουμε νέους τόπους, ανθρώπους και πολιτισμούς, είτε προς αναζήτηση καλύτερης (;) τύχης και ζωής.\nΕύκολα όμως διαπιστώνουμε ότι οι εμπειρίες που αποκτούμε ακόμα και αν είναι τις περισσότερες φορές θετικές, τελειώνουν γρήγορα και επιστρέφουμε και πάλι στην καθημερινότητα μας. Μας μένουν όμως οι αναμνήσεις και η αίσθηση ότι όλα έγιναν γρήγορα.\nΑπό τη δική μας εμπειρία έχουμε διαπιστώσει ότι το καλύτερο μέρος του ταξιδιού είναι η προετοιμασία και ίσως ακόμα καλύτερο, η διαδρομή προς τον προορισμό.\nΕίναι γεμάτο εικόνες, παραστάσεις, ήχους, αρώματα και κίνηση όλα διαφορετικά από τη καθημερινότητά μας και ενδιαφέροντα ακόμα και αν δεν είναι τόσο θελκτικά και δεν μας προκαλούν μια κάποια ζηλοφθονία.\nΖήτω το ταξίδι. Και αν μπορέσω και είμαι υγιής θα το επιχειρήσω και πάλι.\nLabels: Διαδρομή, Προορισμός, Ταξιδεύω, Ταξίδι\nΟι άνθρωποι που μισούν τις νεραντζιές ...\nΠοτέ δεν περιμέναμε τον κ. Δήμαρχο να εξελιχθεί στη προσωπικότητα που είναι σήμερα:\nΦίλος μόνον του Παναθηναϊκού …\nΔιώκτης του πρασίνου …\nΘανάσιμος εχθρός των νεραντζιών …\nΛάτρης των φυτών Αυστραλίας …\nΆνετος με τα σκουπίδια …\nΑσφαλής με τους παρανόμους …\n«Αναπλαστής» με τα περίπτερα …\nΑδύναμος να θυμηθεί το Ασκληπιείο Πάρκο Αθηνών (ή Μητροπολιτικό Πάρκο στου Γουδή) …\n(περιοριζόμαστε σε αυτά τα ολίγα λόγω επικαιρότητας)\nLabels: Δημαρχιλίκι, Δήμος, Δημοτικοί άρχοντες, Έπεα Πτερόεντα, Ξόανα\nΤο κύριο πρόβλημα της Ελληνικής κοινωνίας είναι η επί μακρόν (παρατεταμένη) αποδοχή έκνομων καταστάσεων …\nΛέγεται και εθισμός. Έτσι διαμορφωθήκαν όλες οι παράλογες συμπεριφορές υμών των Ελλήνων, οι οποίοι αποδεχόμαστε πλέον τα πάντα. Ίσως αντιδρούμε μόνον αν θίγονται προσωπικά και ατομικά συμφέροντα και «κεκτημένα» (άλλη καινοτόμος ελληνική εφεύρεση).\nΈτσι ακούμε αναλύσεις ότι τελικώς δεν υπάρχει λύση και προβάλλουν οι αρμόδιοι ακόμα και οι φίλοι μας ως επιχείρημα το «μη χείρον βέλτιστον», «έτσι είναι οι Έλληνες», «κάτσε στα αυγά σου», «κινδυνεύεις» και άλλα παρόμοια. Ένα μόνο δεν ακούς, ότι πρέπει να εφαρμοστεί ο νόμος προς πάσα κατεύθυνση και χωρίς εξαιρέσεις. Αν δε ακούσεις τις δηλώσεις των κομμάτων, θα σε πιάσουν τα κλάματα.\nΒέβαια η βιομηχανία απειλών είναι αναπόσπαστο μέρος τους συστήματος και έχει εξελιχθεί σε υπέρλαμπρη επιχείρηση. Η διαπλοκή σε όλο της το μεγαλείο, με άλλα λόγια.\nΟι λύσεις είναι δύσκολες και απαιτούν συστηματική δουλειά και συνεπή αυστηρότητα για μεγάλα χρονικά διαστήματα. Τα παραδείγματα επιτυχημένων λύσεων βοηθούν στη μεταστροφή του κλίματος και των απόψεων των πολιτών, που συστρατεύονται με τους σοβαρούς και διορατικούς ηγέτες.\nLabels: Αν μας βολεύει ο νόμος, Αρχές ανύπαρκτες, παρατεταμένη παρανομία, Συνεπής αυστηρότητα\nΓνώσεις ή Πληροφορίες; …\nΤο μεγάλο πρόβλημα που αναδεικνύει η εξάπλωση του διαδικτύου και η χρήση του Παγκοσμίου Ιστού είναι η σύγχυση που έχει προκληθεί ή προκαλείται σε πολλούς μεγάλους, αλλά κυρίως στα παιδιά και τους νέους σχετικά με τη διαφορά μεταξύ γνώσεως και πληροφορίας.\nΣύμφωνα με το Ηλεκτρονικό Λεξικό της Kοινής Nεοελληνικής, του Ινστιτούτου Νεοελληνικών Σπουδών του Αριστοτελείου Πανεπιστημίου Θεσσαλονίκης - Ίδρυμα Μανώλη Τριανταφυλλίδη:\nγνώση - Σημασία : το αποτέλεσμα κάθε πνευματικής διαδικασίας για την κατανόηση της αντικειμενικής πραγματικότητας, είτε άμεσα με τις αισθήσεις είτε έμμεσα με την παρέμβαση του λογικού.\nπληροφορία - Σημασία : στοιχείο, μήνυμα (είδηση, ανακοίνωση, δήλωση, αναφορά κτλ.) που περιέχει και μεταδίδει μια γνώση για κπ. ή για κτ.: Eμπιστευτική / αξιόπιστη / ασφαλής / διασταυρωμένη / συγκεχυμένη / ανεπιβεβαίωτη / πολύτιμη ~.\nΠροφανώς δεν μας ενδιαφέρει τόσο να μάθουμε ποιες ή πόσες γνώσεις έχουν αποκτήσει άλλα άτομα. Μας ενδιαφέρει εμείς να αποκτήσουμε γνώσεις και μάλιστα στο βαθμό που μπορούν να μας οδηγήσουν σε δημιουργία αντικειμένων, διεργασιών, υπηρεσιών, εφευρέσεων ή και ακόμα περισσότερων, αλλά και νέων ακόμα γνώσεων ή και παρεμβάσεων ώστε να αποκατασταθεί η καλή λειτουργία.\nΣας προτρέπουμε να διαβάσετε ένα μικρό κείμενο σχετικά με τις πληροφορίες από τη σελίδα Πληροφόρηση (βάλτε τη δ/νση http://asclepieion.mpl.uoa.gr/pubASPIS/πληροφόρηση.htm στον περιηγητή σας).\nΦυσικά ο παγκόσμιος ιστός δεν μας βοηθά να αποκτήσουμε γνώσεις, μόνον πληροφορίες.\nΑυτό πρέπει να γίνει πλήρως κατανοητό από όλους μας. Και πρέπει να προστατεύσουμε τα παιδία μας από τις φαντασιώσεις και την άσκοπη κατασπατάληση δυνάμεων και προσδοκιών. Και φυσικά η εκπαίδευση και οι εκπαιδευτικοί πρέπει να συνεχίσουν να προσφέρουν έργο για να αποκοτήσουν τα παιδιά γνώσεις και κρίση και όχι μόνον «καθοδήγηση» και υποδείξεις.\nLabels: Άγνοια κινδύνου, Γνώσεις, Κουτσοί στραβoί, Παγκόσμιος Ιστός, Πληροφόρηση, Πληροφορίες\nΚαταλήψεις επί καταλήψεων και στο τέλος … κατάρρευση …\nΟ κ. αρχηγός του ΠΑΣΟΚ πρέπει να εξηγήσει στη Σοσιαλιστική Διεθνή το σύστημα των καταλήψεων που εφάρμοσε από τη δεκαετία του 1980 το κόμμα και την αποτελέσματικότητά του ως μέτρου κατεδάφισης κάθε δομής και συνοχής μιας κοινωνίας. Από κοντά βέβαια και τα αριστερά κόμματα της Βουλής, με εξαιρετικό παράδειγμα τον αρχηγό του ενός εκ των δύο, που διέπρεψε ως αρχικαταληψίας και ανταμείφθηκε.\nΠλήρης παραλογισμός. Δώσε μου ότι γουστάρω αλλιώς θα κάνω κατάληψη, θα καταστρέψω, θα εξουθενώσω τους άλλους εργαζομένους ή εκπαιδευόμενους, θα χαθούν μεροκάματα και θα σας γονατίσω, αν δεν γίνει τα γινάτι μου. Δεν γνωρίζω από συζήτηση, διαπραγματεύσεις, επιχειρήματα, λογική, συναίνεση. Κατάληψη και περιφρόνηση νόμων και πολιτών είναι τα όπλα μου.\nΈνα από τα όπλα του νέου εμφυλίου που μαστίζει και απονευρώνει την Ελλάδα. Και οι κυβερνήσεις και οι φρουροί του νόμου απλοί θεατές, μοιραίοι συνεργοί και κατ΄ εξακολούθηση παραβάτες καθήκοντος.\nΒαρεθήκαμε να τα λέμε και να βλέπουμε τους επιβήτορες της εξουσίας, να συνεχίζουν απτόητοι το καταστροφικό τους έργο.\nLabels: Αδυναμία διοίκησης, Αδυναμία συμβίωσης, Εγώ ημίν, Η σημερινή Ελλάδα\nΟι λεβέντες που στέλνουν την Ελλάδα στα ουράνια …\nΤους είδαμε και πάλι.\nΜε τι μαεστρία, τι υπερηφάνεια, τι έπαρση, τι τέχνη, τι ολοκληρωμένη προσέγγιση για τη ζωή, τι πολιτισμό, τι μαγκιά, τι χουβαρνταλίκι και τι ευγένεια ψυχής του αγωνιστή, πέταγαν τα πορτοκάλια στους δρόμους. Παλαιότερα ήταν το γάλα, τα ροδάκινα, τα αρνιά !\nΛαμπρό παράδειγμα για τα παιδιά τους, τους νέους και τους μαθητές που διαμαρτύρονταν μαζικώς εναντίον της κοινωνίας, πριν από ένα μήνα. Δεν τον είδαν, αν και τους καθοδηγούσε νοερώς.\nΠροϊόντα της εύφορης κοιλάδας. Των επιδοτήσεων, του άριστου εκπαιδευτικού συστήματος, της αξιοκρατίας, της μεγαλοφροσύνης, του πολιτισμού μας, των τάσεων και των ελπίδων της σύγχρονης ελληνικής κοινωνίας.\nΠροτείνω να τον μετακαλέσουμε να διδάξει στα ΑΕΙ, όπως το ΕΜΠ που ειδικεύεται σε αντίστοιχα έργα και δραστηριότητες.\nΚαι όλοι εμείς είτε βράζουμε στο ζουμί μας ανήμποροί να κάνουμε κάτι, είτε συνεχίζουμε να παρακαλοθούμε εκ του μακρόθεν την παρακμή μας.\nLabels: Ανύπαρκτη ηγεσία, Ηγέτες του μπλόκου, Λούφα και παραλλαγή, Τεράστιο εγώ, Τι να τα κάνω τα λεφτά\nΕύγε. Ο κ. Εισαγγελέας ξύπνησε …\nΔείτε πως περιγράφει η ΝΑΥΤΕΜΠΟΡΙΚΗ της 23ης Ιανουαρίου 2009 το τραγικό δυστύχημα, στο οποίο έχασαν τη ζωή τους πρωί-πρωί δύο άνθρωποι:\n«Η γυναίκα πήγαινε την εγγονή της στο παιδικό σταθμό και βάδιζαν στο πεζοδρόμιο, όπου όμως ήταν παρκαρισμένο ένα ΙΧ αυτοκίνητο, γι' αυτό υποχρεώθηκαν να κατέβουν στον δρόμο … μικρό φορτηγό κατασκευαστικής εταιρείας που μετέφερε πίσσα, για άγνωστο μέχρι στιγμής λόγο, έκανε έναν ελιγμό και παρέσυρε γιαγιά και εγγονή, τις οποίες πέταξε πάνω στο σταθμευμένο αυτοκίνητο, ενώ συνέχισε την τρελή πορεία του …».\nΣτον εισαγγελέα θα οδηγηθεί αύριο για ανθρωποκτονία από αμέλεια ο 28χρονος οδηγός του φορτηγού που παρέσυρε …ενώ … από την Τροχαία αναζητούνται, προκειμένου να σχηματιστεί και σε βάρος τους δικογραφία, δύο ακόμα οδηγοί και συγκεκριμένα, ο οδηγός του ΙΧ αυτοκινήτου που ήταν σταθμευμένο στο πεζοδρόμιο, αναγκάζοντας έτσι την 56χρονη και το κοριτσάκι να κατέβουν στο δρόμο όπου τις παρέσυρε το φορτηγό, καθώς και τον οδηγό του ΙΧ φορτηγού που επίσης ήταν σταθμευμένο στο πεζοδρόμιο ….».\nΈχουμε γράψει επανειλημμένως ότι τα πεζοδρόμια κύριοι αρμόδιοι - που πρέπει να εγκληθείτε για παράβαση καθήκοντος - είναι για τους πεζούς και όχι για περίπτερα, μηχανάκια, αυτοκίνητα, απορρίμματα, μπάζα, σκουπίδια και ότι άλλο βάλει ο νους σας.\nΠότε θα εφαρμοστούν οι νόμοι και πότε οι άθλιοι που μας κυβερνούν θα κάνουν το καθήκον τους;\nΠόσοι άνθρωποι πρέπει να χαθούν, για να κάνουν τη δουλειά τους και να τιμήσουν το μεροκάματό τους; Τέτοια περιφρόνηση για την ανθρώπινη ζωή και τα δικαιώματα των πολιτών, δεν έχει ξαναγίνει πουθενά και ποτέ.\nLabels: Αδιάφοροι και μοιραίοι, Άθλιοι αρμόδιοι, Ζωή για πέταμα, Πρόκληση και περιφρόνηση\nΓιατί η Ελλάδα μπορεί να είναι σε καλύτερη θέση από τη Γερμανία …\nΣτις περιόδους κρίσεως, το μεγάλο ερώτημα είναι ποιες είναι οι οικονομικές δραστηριότητες βάσεως που θα συνεχίσουν να εξελίσσονται ότι και να γίνει – με εξαίρεση την περίπτωση πόλεμου. Σημαντικά θέματα είναι επίσης τι λειτουργικά έξοδα έχει η χώρα και ποιος είναι ο βαθμός αυτάρκειάς της, για τις δραστηριότητες βάσεως.\nΠροφανώς θα περισκοπούν τυχόν χουβαρνταλίκια, σπατάλες και είδη πολυτελείας. Αλλά αυτή είναι και η ευκαιρία να εξορθολογιστεί το σύστημα και να αναδιαταχθούν δυνάμεις και επιχειρηματικές δραστηριότητες. Είναι επίσης ευκαιρία να αναδειχθεί ο πολιτισμός μας, αλλά και να επαναπροσδιοριστεί.\nΧώρες με μεγάλες εξαγωγές και ιδιαίτερα υψηλής τεχνολογίας θα υποφέρουν περισσότερο, γιατί περιορίζεται η αγορά εξαιτίας της κάμψης της ζήτησης.\nΒέβαια το συνολικό αποτέλεσμα είναι μάλλον δύσκολο να υπολογιστεί εύκολα και απαιτεί εξειδικευμένες υπηρεσίες και μοντέλα υπολογιστών. Πράγματα που η Ελλάδα δεν διαθέτει και όλα πορεύονται με «το μάτι».\nΑς είμαστε λίγο αισιόδοξοι. Άλλωστε η κρίση θα περάσει μόνον αν εργαστούμε σκληρά και συνετά να ανατρέψουμε την κατάσταση. Με μοιρολόγια και καταστροφολογίες δεν γίνεται τίποτε.\nPosted by Dimitrios Sotiriou at 7:50 π.μ. Links to this post\nLabels: Έχουμε όλοι ευθύνες, Ηγέτες και ηγεμονίσκοι, Μας λείπουν ηγέτες, Ο πολιτισμός αντίδοτο στην κρίση\nΒγείτε από το καβούκι σας …\nΕίδατε τι πάθατε και πάθαμε κ. Πρωθυπουργέ όταν περιοριστήκατε στην αυλή του Μαξίμου και παίρνατε την πληροφόρησή σας μέσω ενδιαμέσων, εμπίστων και όπως αποδείχτηκε ακατάλληλων και επικίνδυνων συμβούλων και συνεργατών.\nΒγείτε από το καβούκι σας και περπατήστε στον καθαρό αέρα και εκεί που συμβαίνουν τα γεγονότα και μοχθεί η Ελλάδα. Έξω θα δείτε και τα σκουπίδια που έχουν κατακλύσει την Ελλάδα όπως σας λέγαμε από τότε που πρωτοαναλάβατε να μας εκσυγχρονίσετε, αλλά δεν μας πιστεύατε.\nΣυναντήστε και συζητείστε με τους πρωταγωνιστές και αφήστε τους ενδιάμεσους, αλλά καλύτερα καταργείστε τους. Θα υπάρχει και το όφελος από την αργομισθία τους και τις δολοπλοκίες τους.\nΚαι βάλτε χαλινάρι σε όλους αυτούς που βγαίνουν μόνον στα ιδιωτικά κανάλια, για να τα κάνουν πλουσιότερα, θρασύτερα, περισσότερο άπληστα και για να αυξήσουν την απαράδεκτη επιρροή τους στους πολίτες.\nPosted by Dimitrios Sotiriou at 7:46 π.μ. Links to this post\nLabels: Απομόνωση, Γιούργια τώρα που μπορούμε, Πληροφόρηση μέσω τρίτων, Τι γίνεται εκεί έξω\nΠόσες ώρες εργάζονται οι κύριοι του δημόσιου τομέα;\nΜαθαίνουμε ότι γίνεται της μουρλής σε σχολεία, νοσοκομεία και άλλες ιατρικής μονάδες, πανεπιστήμια (ίσως πρόκειται για περιπατητικούς φιλοσόφους), εφορείες (άσε το δέος και η δουλικότητα με την οποία πρέπει να είναι εφοδιασμένος ο πολίτης μπας και του τη φέρουν), λεωφορεία (στα τέρματα η Ελλάδα αναστενάζει), τρένα, δήμους, κλπ. Άσε δε τις κινητοποιήσεις για ψύλλου πήδημα και τις ημιαργίες που καταργήθηκαν!\nΥπάρχουν βέβαια και εξαιρέσεις (ιδιωτικός τομέας, που το παρακάνει εξαιτίας της απουσίας της Επιθεώρησης Εργασίας), αεροπλάνα – εκτός ΟΑ -, σουπερμάρκετ, και κάποιο άλλοι).\nΑν οι Έλληνες δημόσιοι υπάλληλοι τηρούσαν το ωράριό τους και ελέγχονταν για την παραγωγικότητά τους, τα πράγματα θα ήταν κατά πολύ καλύτερα.\nΙδού πεδίον δόξης λαμπρόν για την εν υπνώσει κυβέρνηση.\nLabels: Επιστρέφω αμέσως, Η ωραία κοιμωμένη, Όλοι στο δεύτερο μεροκάματο, Της μουρλής\nΤα παιδιά να διαδηλώσουν πρώτα εναντίον των γονέων τους …\nΣυζητήσαμε πολλές φορές το θέμα των αντιδράσεων των μαθητών και των επιθέσεων σε αστυνομικά τμήματα, με φίλους και γονείς. Μερικοί τις δικαιολογούσαν.\nΤα αστυνομικά τμήματα και οι δημόσιοι χώροι δεν πρέπει να είναι αντικείμενο των διαμαρτυριών των παιδιών. Αν πράγματι δεν τους αρέσει η κοινωνία που διαμορφώσαμε και αν θέλουν κάτι διαφορετικά - αν και ίσως απροσδιόριστο - ας διαδηλώσουν πρώτα μέσα στο σπίτι εναντίον των γονέων τους που εργάστηκαν σκληρά για να δημιουργεί το απαράδεκτο για αυτούς, άθλιο περιβάλλον.\nΟι γονείς τους είναι εκείνοι που ανέχονται τα πάντα, κάνουν τις συγκεκριμένες επιλογές, δεν διαμαρτύρονται, δεν ασχολούνται με το περιεχόμενο της εκπαίδευσής τους, λαδώνουν όποιον τους κάνει τα χατίρια, δεν τηρούν τους νόμους, εκμαυλίζουν κάθε επιρρεπή άλλο γονέα και κηδεμόνα κλπ. κλπ.\nLabels: Αυτοκριτική, Βαράμε το σαμάρι, Νέα αρχή, Στραβά αρμενίζουμε, Χάσαμε το στόχο\nΝέες καινοτομίες που έχουν αφήσει άφωνους τους πάντες …\nΔιαβάσαμε στη ΚΑΘΗΜΕΡΙΝΗ της 21ης Ιανουαρίου 2009: ΘΕΣΣΑΛΟΝΙΚΗ. Μεγάλο κύκλωμα έκδοσης πλαστών αδειών εισόδου στην Ελλάδα, αποκαλύφθηκε στα Τίρανα και τα πλοκάμια του φέρονται- πληροφορία που ωστόσο δεν επιβεβαιώνεται- να εκτείνονται τουλάχιστον σ’ ένα ελληνικό μεθοριακό σταθμό στα σύνορα με την Αλβανία.\nΗ σπείρα είχε εγκαταστήσει το «ελληνικό προξενείο μαϊμού» σε ένα παλιό κτίριο στην καρδιά της αλβανικής πρωτεύουσας και εξέδιδε πλαστές βίζες για την Ελλάδα τουλάχιστον τα δύο τελευταία χρόνια.\nΔεν μας εκπλήσσει τίποτε πλέον. Απίστευτο είναι βέβαια ότι το κύκλωμα – λέει η είδηση – λειτουργούσε τουλάχιστον 2 χρόνια.\nΦανταστείτε τα αντανακλαστικά της Ελληνικής Δημόσιας Διοίκησης. Εύγε λεβέντες.\nLabels: Εκπληκτικά αντανακλαστικά, Θωρακισμένη χώρα, Παρανομίες με ημερομηνία λήξεως, Ταχύτητα φωτός\nΤο στρατόπεδο ΚΑΠΟΤΑ αναδεικνύει το δυναμισμό της Ελληνικής πραγματικότητας …\nΕίδαμε ένα ψευτορεπορτάζ από την κρατική ΝΕΤ και θαυμάσαμε τον θαυμαστό κόσμο της σύγχρονης Ελλάδας.\nΠρόκειται για τον καταυλισμό των σεισμοπλήκτων του πριν 10 ετία περίπου σεισμού. Τώρα έχει μετατραπεί σε ζωντανό και καινοτόμο κύτταρο της Ελληνικής κοινωνίας.\nΜάλιστα μάθαμε ότι το θέμα θα απασχολήσει διεθνείς οργανισμούς που ασχολούνται με τις νέες και καινοτόμες μορφές ανάπτυξης περιοχών που βρεθήκαν σε δυσμενή θέση. Ήδη συνωθούνται στα Υπουργείου Εθνικής Οικονομίας και Ανάπτυξης εκπρόσωποί τους για να μάθουν τα κόλπα και να αντιγράψουν (εκτός αν υπάρχει πατέντα και πνευματικά δικαιώματα) τις διαδικασίες.\nΘα μάθανε ασφαλώς πως μετανάστες και τσιγγάνοι κυκλοφορούν με πόρσε, πως σεισμόπληκτοι έγιναν ιδιοκτήτες και επινοικιάζουν τα κοντέϊνερς, πως το όλο σύστημα αυτοοργανώθηκε και δεν πατάει κανείς αρμόδιος και άρα έχει μηδενικές διοικητικές δαπάνες κλπ, κλπ.\nΌλα τα στοιχεία ενός πραγματικά καινοτόμου αναπτυξιακού προγράμματος. Εύγε στην Κυβέρνηση.\nLabels: Άλματα Καινοτομίας, Αναπτυξιακός δυναμισμός, Νόμπελ Κοινωνικής Φροντίδας, Νόμπελ Οικονομίας\nΤι κάνει η Κυβέρνηση, εκτός του να μιλάει για το παρελθόν αλλά όχι το δικό της …\nΒαρεθήκαμε. Πέντε χρόνια είναι πολλά και αποτελούν το κακό της παρελθόν, χωρίς καμιά ουσιαστική πρωτοβουλία και λύσεις στα ακανθώδη προβλήματα του τόπου.\nΣταματήσετε να μιλάτε για τις κυβερνήσεις των άλλων κομμάτων. Αλλά και η αντιπολίτευση να σταματήσει να μας λέει τι καλή θα είναι η νέα κυβέρνησή τους και ας μας πείσει με σεμνότητα για το τι θα κάνει (Χθες στη ΝΕΤ – αγανακτήσαμε και κλείσαμε τη τηλεόραση!).\nΈχετε (αμφότεροι) να πείτε κάτι στους πολίτες για το πώς πρέπει να πορευτούμε για να ξεπεραστεί η κρίση και τι πρέπει να κάνει ο καθένας από εμάς ώστε να περιοριστούν οι απώλειες. Άλλωστε μόνο οι πολίτες μπορούν να κάνουν κάτι ουσιαστικό, όχι οι πολιτικοί και οι πολιτικάντηδες.\nΔεν σας ακούμε. Αντίθετα αφήσατε και πάλι το πεδίο ελεύθερο στους κάθε λογής σπεκουλαδόρους που αρέσκονται και ίσως ηδονίζονται να προβλέπουν δεινά και καταστροφές.\nΒρείτε τρόπους να ενθαρρύνετε τους πολίτες και να τους εμφυσήσετε δύναμη και κουράγιο.\nLabels: Εξουσία ανύπαρκτη, Κρίση στην κρίση, Πολιτική για τα σκουπίδια, Πολιτικοί σπεκουλαδόροι\nΗ δημοσιογραφική καταστροφολογία συνεχίζεται ακάθεκτη …\nΤους ακούμε και δεν πιστεύουμε στα αυτιά μας.\nΕργολάβοι νεκροθάφτες της ελληνικής οικονομίας. Αλλοπρόσαλλοι. Αυτάρεσκοι υπεργολάβοι των εντολών του μέσου τους. Δεοντολογία στα σκουπίδια.\nΝόμοι εν υπνώσει. Ανεξάρτητες αρχές σε μόνιμες διακοπές. Κυβέρνηση θίασος ανεξαρτήτων ηθοποιών.\nΚαι από την άλλη οι απλοί και σοβαροί πολίτες. Βομβαρδίζονται καθημερινά από τζίνια οικονομολόγους ή οικονομολογούτες που φύονται σαν τα βούρλα. Επανάληψη χιλιοειπωμένων σχολίων προέλευσης κυρίως του Παγκοσμίου Ιστού.\nΠροξενούν κατάθλιψη στους πολίτες, αυτοί οι παραλόγως και παχυλά αμειβόμενοι, διαπλεκόμενοι με την εξουσία μάγκες.\nΚύριοι της κυβέρνησης και άλλοι αρμόδιοι, επί τέλους εμφανιστείτε και επιβάλετε τους νόμους. Κάντε τους να σωπάσουν με κάθε τρόπο. Δηλητηριάζουν τους πολίτες και τους νέους. Δεν έχουν τίποτε θετικό να πουν και τίποτε να προσφέρoυν.\nLabels: Ασυδοσία, ουν. Διαπλοκή, Πλουτισμός από την κρίση, Προς γκρεμό, Σκύλευση\nΝέα διοικητική μεταρρύθμιση εξήγγειλε η Κυβέρνηση, αλλά δεν ακούσαμε τίποτε καινοτόμο …\nΜια από τα ίδια. Κανένα πρόγραμμα, καθόλου φαντασία, καμία μελέτη του τι επιδιώκουμε και που θέλουμε να πάμε και πλήρης άγνοια του τι συμβαίνει στις προηγμένες χώρες. Στο άγνωστο με βάρκα την ελπίδα.\nΗ τράτα μας η κουρελού, η χιλιομπαλωμένη. Εμ κύριε Προκόπη, έτσι προκοπή δεν θα δούμε ποτέ.\nΑλήθεια στο σπιτικό σας εσείς και η γυναίκα σας έτσι πορεύεστε;\nΑλλά εσάς τι σας νοιάζει. Ο μισθός τρέχει,. Ευθύνη δεν έχετε, τα παιδιά σας είναι εξασφαλισμένα και ακόμα και αν όλα πάνε στραβά, η ζεστή αγκαλιά του Πανεπιστημίου σας περιμένει για να διδάξετε καινοτομία, νομιμοφροσύνη, προγραμματισμό, σεβασμό στους πολίτες και τους νόμους και άλλα παρόμοια.\nLabels: Διοίκηση οπερέτα, Διοικώ με το μάτι, Εκπληκτικές καινοτομίες, Η Νέα Διακυβέρνηση μπάζει\nΚρίση, κρίσεις και μέγεθος …\nΜας έχει εντυπωσιάσει το γεγονός ότι εταιρείες κολοσσοί σε παγκόσμια κλίμακα καταρρέουν εύκολα (;), όπως τουλάχιστον ακούγεται και προβάλλεται από τα ΜΜΕ.\nΠροφανώς η κατάρρευση των κολοσσών αυτών είναι και συνέπεια του μεγέθους των. Οι συνέπειες δε της κατάρρευσης των κολοσσών έχει τρομακτικές συνέπειες στο οικονομικό περιβάλλον τους, λόγω των διασυνδέσεων με άλλους παράγοντες και της αλληλεξάρτησης των οικονομικών δομών, των πελατών και των προμηθευτών / συνεργατών, σε παγκόσμια πλέον κλίμακα.\nΜήπως η λύση είναι τα μικρότερα μεγέθη και η εξ αυτού αυτόματη προστασία, όταν τίθενται εκτός αγοράς ή αποτυγχάνουν επιχειρηματικώς;\nΘυμάστε την έκφραση «Μεγάλα καράβια, μεγάλες φουρτούνες»;\nLabels: Αδυναμία διαχειρίσεως, Μεγάλες φουρτούνες, Όπως ανεβαίνεις κατεβαίνεις, Παγκόσμια κρίση\nΓιατί δεν παίρνουν μέτρα αυτοπροστασίας οι τράπεζε...\nΠότε θα κληθούν οι νέοι να αναλάβουν ουσιαστικούς ...\nΑνοίγει λέει ο διάλογος για την κατασκευή πυρηνικο...\nΑκατάλληλοι, απρόσωποι και μη λειτουργικοί φανοστά...\nΠρέπει να μπουν προδιαγραφές όψεων κτηρίων στο ιστ...\nΥπέβαλαν όλοι τα σέβη τους σε ανώνυμη κερδοσκοπική...\nΟ κ. ΠΕΧΩΔΕ επειδή δεν μπορεί να επιβάλλει τον νόμ...\nΤο κύριο πρόβλημα της Ελληνικής κοινωνίας είναι η ...\nΚαταλήψεις επί καταλήψεων και στο τέλος … κατάρρευ...\nΓιατί η Ελλάδα μπορεί να είναι σε καλύτερη θέση απ...\nΠόσες ώρες εργάζονται οι κύριοι του δημόσιου τομέα...\nΤα παιδιά να διαδηλώσουν πρώτα εναντίον των γονέων...\nΝέες καινοτομίες που έχουν αφήσει άφωνους τους πάν...\nΤο στρατόπεδο ΚΑΠΟΤΑ αναδεικνύει το δυναμισμό της ...\nΤι κάνει η Κυβέρνηση, εκτός του να μιλάει για το π...\nΗ δημοσιογραφική καταστροφολογία συνεχίζεται ακάθε...\nΝέα διοικητική μεταρρύθμιση εξήγγειλε η Κυβέρνηση,...\nΌλοι αποφάνθηκαν ότι ο κ. Πρώην υπουργός Οικονομία...\nΔιαδηλώσεις , συλλαλητήρια και ασφυξία της οικονομ...\nΟι Ισραηλινοί εργάζονται σκληρά για να δικαιολογήσ...\nΕπιθεώρηση Εργασίας, η μεγάλη εξαφανισμένη …\nΜήπως πρέπει επί τέλους να μάθουν κάποιοι Έλληνες ...\nΑλήθεια, θέλω να μάθω τι λένε οι ΚΚΕδες και οι άλλ...\nΚάποτε Φάροι και Φαροφύλακες, τώρα Μικρά Νησιά και...\nΑκρίτες στα Ελληνικά Νησιά …\nΑξιοποίηση των ευκαιριών των προγραμμάτων «Μεσόγει...\nΖωή αντί οφθαλμού ….\nΗ πρόσφατη ενεργειακή κρίση …\nΚαι οι Γίγαντες λυγίζουν …\nΗ ρητορική του ΠΑΣΟΚ απευθύνεται σε όλους τους Έλλ...\nΜια λαμπρή σελίδα της ελληνικής ιστορίας …\nΌλοι οι φορείς να δημιουργήσουν Πύλες επιστημονική...\nΉλθε στο νου μου ένα καλό που έκανε το ΠΑΣΟΚ επί υ...\nΟ ανασχηματισμός μας αφήνει παγερά αδιάφορους …\nΞέρουμε τη λύση για την αποτελεσματικότητα της Δημ...\nΘαυμάζουμε τον κ. Πρώην, αλλά έχουμε απορίες …\nΈργα και ημέραι του κ. Πολέμαρχου …\nΣυζήτηση για την εκπαίδευση …\nΤο νερό αρχίζει να σπανίζει, αλλά το ΥΠΕΧΩΔΕ και η...\nΚυβερνητικός ανασχηματισμός επί θύραις ...\nΚάποιος να σχεδιάσει ένα νέο κτήριο ....\nΗ νέα Πλατεία Μοναστηρακίου …


Πρόσκληση τακτικής συνεδρίασης Δημ.Συμβουλίου 4.4.2022 (Ωρα 7 μ.μ.) - Fx-news | Εφημερίδα |ΝΕΑ ΦΙΛΑΔΕΛΦΕΙΑ-ΝΕΑ ΧΑΛΚΗΔΟΝΑ\nΑρχική ΝΕΑ ΦΙΛΑΔΕΛΦΕΙΑ-ΝΕΑ ΧΑΛΚΗΔΟΝΑ Δήμος Νέας Φιλαδέλφειας - Νέας Χαλκηδόνας Πρόσκληση τακτικής συνεδρίασης Δημ.Συμβουλίου 4.4.2022 (Ωρα 7 μ.μ.)\nΠρόσκληση τακτικής συνεδρίασης Δημ.Συμβουλίου 4.4.2022 (Ωρα 7 μ.μ.)\n¾¾ Νέα Φιλαδέλφεια 31.3.2022\nΑρ. Πρωτοκόλλου : 6600\nΑρ. Πρόσκλησης: 7/2022\nΠρόεδρο Συμβουλίου Κοινότητας Ν. Φιλαδέλφειας\nΠρόεδρο Συμβουλίου Κοινότητας Ν. Χαλκηδόνας\nΕιδικούς Συνεργάτες Δημάρχου\nΔ/ντές Υπηρεσιών Δήμου\nΝομική Υπηρεσία Δήμου\nΚοινωφελή Επιχείρηση Δήμου\nΠαρακαλείσθε όπως προσέλθετε, σύμφωνα με τις διατάξεις του άρθρου 10 παρ. 1 της ΠΝΠ που κυρώθηκε με το άρθρο 2 του Ν. 4682/2020, της αριθ. 75 καθώς και των προηγούμενων σχετικών εγκυκλίων του ΥΠ.ΕΣ. (στα πλαίσια των ληφθέντων μέτρων για τον περιορισμό της περαιτέρω διασποράς του κορωνοϊού) την 4η Απριλίου 2022, ημέρα Δευτέρα και ώρα 7 μ.μ., στην κλειστή αίθουσα πολλαπλών χρήσεων του Ενιαίου Λυκείου Ν. Φιλαδέλφειας «Μίλτος Κουντουράς», (Θεσσαλονίκης και Λαχανά-Ν.Φ.) σε τακτική Συνεδρίαση του Δημοτικού Συμβουλίου, δυνάμει του άρθρου 67 παρ. 4 του Ν. 3852/2010 («Καλλικράτης»), όπως ισχύει, για συζήτηση και λήψη απόφασης στα παρακάτω θέματα της Ημερήσιας Διάταξης:\nΈγκριση τοποθέτησης προκατασκευασμένου Ι.Ναού επί των οδών Λ.Κατσώνη και Ζ.Παπαντωνίου-Νέα Χαλκηδόνα προς εξυπηρέτηση των λειτουργικών αναγκών των κατοίκων της περιοχής, κατόπιν αιτήματος της Ι.Μητρόπολης Ν.Ιωνίας, Φιλαδελφείας, Ηρακλείου και Χαλκηδόνος.\nΕνημέρωση επί των χρηματοδοτούμενων Προγραμμάτων του Δήμου.\nΈγκριση 1ηςτροποποίησης Τεχνικού Προγράμματος του Δήμου έτους 2022.\nΈγκριση 1ηςαναμόρφωσης προϋπολογισμού του Δήμου οικ. έτους 2022, βάσει σχετικής απόφασης-εισήγησης της Οικ. Επιτροπής.\nΑ. Έγκριση Προγράμματος Φιλοξενίας Παιδιών του Δήμου σε Παιδικές Κατασκηνώσεις για το έτος 2022 Β. Συγκρότηση και Ορισμός μελών Επιτροπής και Γ. Έγκριση κριτηρίων επιλογής δικαιούχων.\nΠροηγούμενο άρθροΠρόσκληση τακτικής συνεδρίασης οικ. επιτροπής 4.4.2022 (Ωρα 9.30 π.μ.)\nΕπόμενο άρθροΕπιστολή Α.Γούλα – E.Παπαλουκά : Παύση των εργασιών για την ανέγερση του 3ου Γυμνασίου-3ου Λυκείου Νέας Φιλαδέλφειας


Ο γάμος σας σε 3D διαστάσεις\nΑναρτήθηκε από bridal dresses στις 2:41 π.μ. 0 σχόλια\nΕτικέτες γαμηλια φωτογραφηση, γάμος, φωτογραφια γαμου, φωτογραφοι γαμου, digital photography, fotografia gamou, gamos, photo gamou, wedding photography\nΦωτογραφία γάμου ενα μοναδικό ενθύμιο\nTο μοναδικό ενθύμιο από τον γαμο και την δεξίωση σας είναι.... οι φωτογραφίες γι'αυτό φροντίστε να είναι επιτυχημένες!!!!\nΤο βασικό βήμα είναι να επιλέξετε τον φωτογράφο που έχετε κάνει ραντεβού μαζί του ,έχετε δεί δουλειές του και η μεταξύ σας χημεία θα "δουλέψει" με αποτέλεσμα οι φωτογραφίες του γαμου σας να είναι καταπληκτικές.............\nΣημαντικό είναι να ακούσετε τις συμβουλές του φωτογράφου σας για το πως πρέπει να στέκεστε στον φακό και να αποφύγετε τις λήψεις απο λάθος γωνίες που δεν σας κολακεύουν.\nΕχοντας εμπιστοσύνη στο επαγγελματία φωτογράφο που επιλέξατε οι φωτογραφίες του γάμου σας θα είναι μοναδικές.\nΕσείς απο την πλευρά σας για να τον βοηθήσετε πρέπει :\n- Να έχετε μαζί σας κάποια βασικά καλλυντικά (ειδικά αν ακολουθήσει δεξίωση) όπως : πούδρα (για να αποφύγετε τις γυαλάδες), lip gloss,μια μικρή βούρτσα για τα μαλλια,το άρωμα σας και ότι άλλο μπορεί να σας φανεί χρήσιμο.\n- Το μακιγιάζ σας έχει πολύ μεγάλη σημασία γι'αυτό πρέπει να προσέξετε (σε συνεργασία με την μακιγιέζ σας) να μην είναι υπερβολικό και "βαρύ" για να μην αλλοιώσει τα χαρακτηριστικά του προσώπου σας,αλλά ούτε και άτονο γιατί τελικα στις φωτογραφίες θα φαίνεστε αμακιγιάριστη.\n- Προσοχή στο στήσιμο και στο περπάτημα σας ,μην καμπουριάζετε να περπατάτε με χάρη και κυρίως να χαμογελάτε........\nΑναρτήθηκε από bridal dresses στις 9:44 π.μ. 0 σχόλια\nΕτικέτες γαμηλια φωτογραφηση, φωτογραφια γαμου, φωτογραφοι γαμου, fotografia gamou, photo gamou\nΤο κορυφαίο Workshop Φωτογραφίας από τον Anders Petersen έρχεται στο NewSchool.AthensPhotography.\nTο NewSchool.AthensPhotography φιλοδοξεί να κάνει την Αθήνα διεθνή εκπαιδευτικό προορισμό για τη φωτογραφία, κάνοντας μια νέα αρχή αντίθετα στο ρεύμα.\nΣε αποκλειστική συνεργασία με το πολυβραβευμένο και πρωτοπόρο Σουηδικό Berghs School of Communication (www.berghs.se) και το Νορβηγικό Bilder Nordic School of Photography (www.bildernordic.no), o νέος Αθηναϊκός εκπαιδευτικός φορέας, το NewSchool.AthensPhotography,\nκαινοτομεί στο χώρο της εκπαίδευσης στην Ελλάδα, μέσω ταχύρρυθμων πρακτικών, διεθνούς απήχησης εργαστηρίων (workshops), σεμιναρίων αλλά και εξαμηνιαίους κύκλους μαθημάτων.\nΣχετικά με τη μαθησιακή εμπειρία στην Αθήνα, ο Anders Petersen (www.anderspetersen.se) δηλώνει:\n«Πιστεύω πως εάν είσαι σε μια ξένη πόλη και δεν επικεντρωθείς μόνο στο φολκλόρ και το εξωτικό στοιχείο, τότε θα έχεις μια μοναδική ευκαιρία να δεις τον εαυτό σου με διαφορετικό τρόπο και να ωριμάσεις ταχύτερα ως φωτογράφος. Η φωτογραφία δεν έχει να κάνει με τη φωτογραφία στην πραγματικότητα. Έχει να κάνει με το ποιος στέκεται πίσω από την κάμερα, με την προσωπικότητα και το ταμπεραμέντο του, ανεξάρτητα από το φωτογραφικό αντικείμενο. Το ζητούμενο στο workshop είναι να έρθουν οι άνθρωποι πιο κοντά μεταξύ τους, αλλά και στον εαυτό τους, μέσω εξατομικευμένων ασκήσεων και αλληλοκριτικής της δουλειάς τους»\nΤην δεύτερη εβδομάδα οι συμμετέχοντες θα εξασκηθούν προεραιτικά στην ψηφιακή επεξεργασία των φωτογραφιών τους στο σύγχρονο Mac lab του ΝewSchool.AthensPhotography υπό την καθοδήγηση της Εva-Terez Gollin\nΤο εργαστήριο θα ολοκληρωθεί με έκθεση των έργων των συμμετεχόντων σε γκαλερί του Μεταξουργείου.\nΤο Μaster Workshop είναι ανοιχτό σε Έλληνες και ξένους φωτογράφους με βασικές γνώσεις φωτογραφίας και Photoshop.\nΜε αφορμή το φιλόδοξο αυτό ξεκίνημα, το NewSchool.AthensPhotography προκηρύσσει υποτροφία για συμμετοχή στο πρώτο του Μaster Workshop δίνοντας έτσι την ευκαιρία σε έναν ταλαντούχο νέα/νέο φωτογράφο να ανοίξει περαιτέρω τους δημιουργικούς της/του ορίζοντες. Η απονομή της υποτροφίας θα γίνει από επιτροπή, απαρτιζόμενη από εξέχουσες προσωπικότητες στο χώρο της Τέχνης, της φωτογραφίας και του πολιτισμού, και πιο συγκεκριμένα τους Anders Petersen, Ρεβέκκα Καμχή, Νικάνδρη Κουκουλιώτη, Πάνο Κοκκινιά και τον Γιάννη Κόντο. Η αίτηση συμμετοχής αλλά και υποτροφίας για το workshop βρίσκεται στο www.newschoolathens.org.\nΣχετικά με το πρωτοπόρο αυτό εγχείρημα, ο εμπνευστής του NewSchool.AthensPhotography, Ίων Τσάκωνας, δηλώνει:\n«Ξεκινάμε το διασυνοριακό αυτό εγχείρημα για να εκθέσει την Αθήνα σε θετικές διεθνείς επιδράσεις, να γίνει μια ζύμωση μεταξύ φωτογράφων, να τροφοδοτηθεί ένας δυναμικός ειλικρινής διάλογος σε ίση βάση με τα παγκόσμια καλλιτεχνικά ρεύματα και τάσεις. Ευελπιστούμε να δημιουργήσουμε ένα διεθνή θετικό πυρήνα πολιτιστικής εκπαίδευσης και να προσελκύσουμε στη χώρα μας, δασκάλους και μαθητές, επαγγελματίες αλλά και ερασιτέχνες με στόχο την δημιουργική ανταλλαγή εμπειριών με φόντο μια διαρκώς μεταβαλλόμενη Ελλάδα.»\nΜυλλέρου 22 ,Μεταξουργείο – 10436 Αθήνα\nΕτικέτες φωτογραφία, anders petersen, athens, master workshop, newschool, workshop\nΓάμος χωρίς κάμερες και κινητά τηλέφωνα\nΑφήστε τη δουλειά στα χέρια ενός επαγγελματία.\nΣτο γάμο θα καλέσετε αγαπημένα πρόσωπα που θα θέλουν να μοιραστούν τη χαρά σας. Θα θέλουν να αποτυπώσουν και αυτά τις μοναδικές στιγμές της ευτυχίας σας με το δικό τους τρόπο. Μήπως όμως αυτός ο τρόπος δεν είναι πάντα ο σωστός;\nΣε πολλούς γάμους βλέπουμε τους προσκεκλημένους να είναι συνέχεια με το κινητό ή με τη δική τους κάμερα στο χέρι. Τραβούν φωτογραφίες και βιντεάκια, κάνουν θόρυβο, πειραματίζονται με τα μηχανήματά τους και τελικά αποσυντονίζονται από το μυστήριο. Αντί να είναι καλεσμένοι, μπαίνουν στο ρόλο του επαγγελματία φωτογράφου.\nΕκεί τίθεται το ερώτημα κατά πόσο θα πρέπει η τεχνολογία να εισχωρεί σε τέτοιες περιστάσεις ή αν θα πρέπει να μένει απέξω. Αυτό βέβαια εξαρτάται από το εκάστοτε ζευγάρι… ωστόσο πολλές φορές καλό είναι να μετριάζουμε από μόνοι μας τέτοιες ενέργειες την ώρα της τελετής. Δείχνει αν μη τι άλλο σεβασμό προς τους νιόπαντρους. Στη τελική, αφήστε να καταγραφεί η ιστορία από έναν ειδικό.\nΕτικέτες γαμηλια φωτογραφηση, φωτογραφοι γαμου, cell phone, fotografisi, gamos, mobile cameras, unplugged wedding, video, wedding, wedding photography\nΕτικέτες φωτογραφία, ψηφιακή φωτογραφία, digital photography, photo tips, photography\nΒασιλικός γάμος στο απομακρυσμένο Μπουτάν\nΒασιλικός γάμος τελέστηκε στο πιο απομακρυσμένο βασίλειο του πλανήτη, στην κορυφή των Ιμαλαΐων.\nΤο Μπουτάν είναι ένα ανεξάρτητο Κράτος ανάμεσα στα γιγαντιαία κράτη της Ινδίας και της Κίνας, το οποίο αρνείται να ακολουθήσει τις συνήθειες του δυτικού κόσμου και δέχεται ελάχιστους τουρίστες. Τα σύνορα της χώρας πάντως άνοιξαν για λίγο, με αφορμή τον γάμο του νεαρού βασιλιά της χώρας.\nΑπό σήμερα εκ δεξιών του χρυσού θρόνου του κάθεται η μέχρι χθες κοινή θνητή Γιετσούν Πέμα, ενώ οι εορτασμοί μια ημέρα μετά την τελετή συνεχίζονται στους δρόμους της πρωτεύουσας.\nΑναρτήθηκε από bridal dresses στις 6:10 π.μ. 0 σχόλια\nΕτικέτες βασιλικοι γαμοι, βασιλικος γαμος, γαμος, γάμος, μπουτάν, gamos, wedding\nΗ φωτογραφία του γαμου σε περίοδο κρίσης και χαμηλων προυπολογισμών\n2. μακιγιαζ γαμου\n5. λιστα γαμου\n6. οργανωση γαμου\n7. κτηματα γαμου\n7. στεφανα γαμου\n10. χαλια σπιτιου\nΑναρτήθηκε από bridal dresses στις 8:00 π.μ. 0 σχόλια\nΕτικέτες γαμηλια φωτογραφηση, γαμος, γάμος, φωτογραφια γαμου, φωτογραφοι γαμου, gamos


Οι αλειτούργητοι - π. Δημητρίου Μπόκου\n- Όλα καλά; ρώτησε, καθώς η γυναίκα του έβγαινε με τη λεκάνη γεμάτη για άπλωμα.\n- Δόξα τω Θεώ, καλά! είπε εκείνη. Πέρασε το αφεντικό από ’δω νωρίτερα.\n- Ησυχία δεν έχει! Τί ήθελε πάλι;\n- Δουλειά! Τί άλλο θα μπορούσε να θέλει; Έφερε τις παραγγελίες του χασάπη για το Πάσχα, θα ’ναι καμμιά τριανταπενταριά τουλάχιστον. Και το λεμόνι, λέει, καθυστέρησε. Πέρασε ο καιρός του. Να το κόψεις τώρα και ως το Πάσχα να το ’χεις παραδώσει.\n- Μέρες που έρχονται θα κόβω λεμόνι; Τα αρνιά εντάξει, τα ’χω στο πρόγραμμα. Μα το λεμόνι; Είναι η ώρα τώρα για τέτοιες δουλειές;\nΔεν με φτάνει το Μεγαλοβδόμαδο για να το κόψω.\n- Του το ’πα κι εγώ, αλλά ξέρεις τί απαντάει πάντα σ’ αυτό.\nΟ στιβαρός άντρας δεν μίλησε. Ήξερε πολύ καλά την απάντηση. Την είχε ακούσει πολλές φορές. Έσκυψε το κεφάλι και κάθισε στον ξηλωμένο καναπέ πικραμένος. Είχε δίκιο το αφεντικό. Ποιος ήταν αυτός που ήθελε να κάνει Πάσχα σαν τους άλλους;Αλήθεια, ποιος ήταν;\nΑποδείχθηκε περίεργη υπόθεση. Ο άνθρωπος είχε βγει από τις φυλακές. Είχε εκτίσει κατά διαστήματα αρκετές ποινές πολύχρονης φυλάκισης. Τον βάραιναν πολλά. Ασώτευε απ’ τα μικρά του χρόνια. Σπατάλησε την λιγοστή περιουσία των γονιών του, έκλεψε, αδίκησε, εκμεταλλεύτηκε, ξεγέλασε κόσμο, ατίμασε. Μόνο σε φονικά δεν ήταν μπλεγμένος. Μα στα υπόλοιπα, χωμένος ως τα μπούνια. Δεν υπήρχε παρανομία και διαφθορά που να μην είχε βουτηχτεί. Το μητρώο του λερώθηκε ανεπανόρθωτα. Και τώρα έψαχνε ο καλός σου τόπο να ριζώσει.\nΟι δικοί του τον αποκλήρωσαν. Οι συγχωριανοί του τον έδιωξαν. Του γύρισαν την πλάτη δηλώνοντάς του κατάμουτρα πως δεν τον ήθελαν πια ανάμεσά τους. Ήταν γι’ αυτούς persona non grata. Ανεπιθύμητος. Έψαξε αλλού για δουλειές, μα όλοι τον έδιωχναν, μόλις μάθαιναν το ιστορικό του.\n- Αν έτσι έχουν τα πράγματα, γιατί τον έφερες σε μας; ρώτησαν εύλογα οι χωρικοί τον καπετάνιο.\n- Παντού το ίδιο με ρωτάνε. Κάπου δεν πρέπει να αράξει κι αυτός; Θα τον έπαιρνα στο καράβι μου, μα δεν την πάει τη θάλασσα με τίποτε. Δεν μπορεί να ταξιδέψει, ούτε μια μέρα δεν την αντέχει.\n- Και γιατί να τον φορτωθούμε εμείς; Του χρωστάμε;\n- Αν ήταν γι’ αυτόν, δεν θα σκοτιζόταν κανένας. Τα ’θελε και τα ’παθε. Ας κοιμηθεί όπως έστρωσε. Μα δεν είναι μόνος του πια. Έχει γυναίκα και παιδιά. Κρατήστε τον! Ψυχικό θα κάνετε!\n- Προτείνω να μην μπλέξουμε! είπε κάποιος. Αν δεν τον δέχονται πουθενά, γιατί να πιαστούμε κορόιδα εμείς; Δεν είναι και το βολικότερο παιδάκι καθώς φαίνεται.\nΚόντευαν να διαλυθούν, όταν βροντερός ήχος από τρακτέρ ανατάραξε την ατμόσφαιρα. «Ερχόμενος απ’ αγρού» ο οδηγός του, πάρκαρε στην πλατεία και κατέβηκε. Πλησίασε απορημένος την ομήγυρη και έμαθε τα καθέκαστα. Ήταν απ’ τους παλιούς καλούς νοικοκυραίους, μεσόκοπος και βάλε, μεγάλος κτηματίας και υπολογίσιμος στα κοινά του χωριού. Άκουσε προσεκτικά την υπόθεση και έμεινε για λίγο σκεφτικός. Στο τέλος είπε:\n- Η αλήθεια είναι πως εγώ χρειάζομαι άνθρωπο. Το ξέρετε πως έχω μείνει μόνος μου από καιρό, χωρίς βοήθεια. Δεν γίνεται να συνεχίσω έτσι. Τα χτήματά μου, τα ζώα μου, είναι πολλά. Έχω φτάσει στα όριά μου.\n- Ώρα είναι να μας τον καθίσεις στον σβέρκο μας τον αλητήριο! διαμαρτυρήθηκαν μερικοί.\n- Όχι βέβαια! Αν είναι να τον πάρω, θα μείνει μακριά μας. Στην εξορία. Σε κείνο το αχούρι, στις στάνες μου, πέρα στους λόφους. Και πάλι δεν λέω τώρα για οριστικά. Με δοκιμή πρώτα. Να δούμε κιόλας αν αξίζει τίποτα ή είναι άχρηστος.\nΗ κουβέντα ξαναφούντωσε ζωηρή για ώρα... Με τα πολλά καταλάγιασε, φάνηκε να κατασταλάζουν κάπου.\n- Λοιπόν, τα πάντα με δική σου ευθύνη! είπαν στον κτηματία. Κανόνισε να μην πλησιάζουν πουθενά. Δεν θα ανακατεύονται μαζί μας. Έχουμε παιδιά, κορίτσια, πράματα. Καλά είμαστε στην ησυχία μας. Δεν έχουμε όρεξη για φασαρίες. Μη μπλέξουμε και με υπόκοσμο τώρα!\n- Έννοια σας! Θα είναι στην εξορία μόνιμα. Θα είμαι κέρβερος σ’ αυτό! απάντησε ικανοποιημένος εκείνος.\nΚι έτσι ο πρώην κατάδικος έριξε άγκυρα στο μικρό χωριό. Μια μικρή αγροικία, χαμένη στα απέραντα χτήματα του αφεντικού, σταύλος πιότερο παρά σπίτι, διορθώθηκε όπως - όπως για να μείνουν.\nΜε την ρητή εντολή να μην πλησιάζουν ποτέ στο χωριό. Να μην συγχρωτίζονται με τους τίμιους και καθώς πρέπει ανθρώπους. Να ζουν εξόριστοι από την ανθρώπινη κοινωνία. Στην πλήρη απομόνωση.\nΤο αφεντικό τους ήταν σκληρός άνθρωπος. Μα, το σωστό να λέγεται, ήταν και δίκαιος. Στη δουλειά απαιτητικός όσο δεν έπαιρνε. Μα δεν τους αδικούσε ποτέ. Είχαν το ελεύθερο να ζουν από τα χτήματά του και τα ζώα του. Κι από πάνω τους έδινε και ένα μικρό εισόδημα. Μα η αρχική συμφωνία δεν άλλαζε ποτέ. Δεν είχαν καμμιά πρόσβαση στην κοινωνία των ανθρώπων. Ήταν οι απόβλητοι. Περνούσαν όλο τον καιρό χαμένοι στην ερημιά, κρυμμένοι απ’ τα ανθρώπινα μάτια.\nΟ πατέρας μόνο κουβάλαγε με το τρακτέρ ή το παλιό αγροτικό του αφεντικού του τα προϊόντα της φάρμας στους εμπόρους και στις αγορές. Και αν καμμιά φορά, σε τέτοιες μεγάλες μέρες, τολμούσε κάποιος να ανακινήσει το θέμα, η απάντηση ήταν πάντα στερεότυπη:\n- Δεν υπάρχει Πάσχα για σας! Οι γιορτές είναι για τον κόσμο! Όχι για τα ρεμάλια σαν εσάς!\nΟ στιβαρός άντρας έσκυβε το κεφάλι κάθε φορά που άκουγε τα λόγια αυτά.\nΠόσο τον πλήγωναν αλήθεια! Γινόταν μέσα του θεριό ανήμερο. Μα ήξερε πως το αφεντικό του είχε δίκιο. Αν κάποιος έφταιγε για όλα αυτά, ήταν αυτός ο ίδιος. Αυτός που δεν εκτίμησε ποτέ σωστά τον κόσμο των ανθρώπων και τον αδίκησε. Αυτός προξένησε τις συμφορές που έπεσαν στο κεφάλι του. Αυτός καταδίκασε την οικογένειά του. Γι’ αυτό και δεν μιλούσε καθόλου, όσο κι αν τον πείραζε.\nΤο είχε βάλει κανόνα στον εαυτό του. Να μην αντιδρά, ό,τι κι αν άκουγε.\nΤα χέρια του αποδείχτηκαν τελικά χρυσά. Έγινε δεξιοτέχνης σε όλα. Στα αρχαία επαγγέλματα του ανθρώπου. Ποιμήν, αιπόλος, γεωργός.\nΣυντροφιά με τα πλάσματα του Θεού στις ερημιές που τριγύριζε, είχε τον χρόνο να διαβάζει το βιβλίο της φύσης και να σκέφτεται. Τα τετράποδα της γης και τα πετεινά του ουρανού, τα κρίνα του αγρού και τα άνθη του λειμώνα τον δίδασκαν. Σκάβοντας μέρα-νύχτα τη σκληρή γη, έσκαβε συνάμα και μέσα του όλο και βαθύτερα. Κατάλαβε καλύτερα τα σφάλματά του, σκέφτηκε σοβαρότερα τα πράγματα. Μπορεί να είχε κυλιστεί στον βούρκο, μα είχε και διαμάντια κρυμμένα η ψυχή του βαθιά.Σιγά-σιγά μίσησε το παρελθόν του, ένοιωσε να αφυπνίζεται από όνειρο κακό. Το βλέμμα του άρχισε να ξεκολλάει από τη λάσπη, συνήθισε να κοιτάει περισσότερο ψηλά, να χάνεται στο γαλάζιο του ουρανού.\nΑυθόρμητα, χωρίς να καταλάβει το πώς, άρχισε να τα λέει με τον Πλάστη του κι αυτός, σαν τα πουλιά που φτερουγίζαν γύρω του. Πήρε η καρδιά του κι αλάφρωνε, σαν να διαλυόταν το σκοτάδι που τη βάραινε. Αντί να θυμώνει τώρα με τις ταπεινώσεις, άρχισε σιγά-σιγά να υπομένει. Κι ήρθε μια μέρα που ξαναδέχτηκε κατάμουτρα τη χιλιοειπωμένη προσβολή, χωρίς να πειραχτεί καθόλου.\nΚατάφερε μάλιστα να μονολογήσει μέσα του: - Καλά τα λες, αφεντικό! Αφού δεν είμαι άνθρωπος, τι θέλω μέσα στους ανθρώπους; Εγώ και το γαϊδούρι σου από ’δω είμαστε πλέον ένα! Για τις δικές μου αμαρτίες συμβαίνει αυτό και υποφέρουν δίχως να φταίνε και οι δικοί μου.\nΑυτό ήταν! Αναπαύτηκε! Από την στιγμή που πήρε απάνω του το φταίξιμο και μέμφθηκε απροκάλυπτα τον εαυτό του και κανέναν άλλον, η ψυχή του ηρέμησε.\nΑφότου ταπεινώθηκε πραγματικά μέσα του, όσα τον ενοχλούσαν έσβησαν.\nΕίναι καιρός τώρα, που είχε πάει να παραδώσει ζαρζαβατικά και τυροκομικά στον έμπορο. Είχε μαζί του και τον γιο του, ολόκληρο παλληκαράκι πια, για βοήθεια. Γυρίζοντας αργά με το τρακτέρ έπεσαν σε τσούρμο παιδιών, που ξεπετάχτηκαν μπροστά τους ξαφνικά κι άρχισαν να τους περιγελούν.\nΠροσπέρασαν αμίλητοι, μα τα παιδιά συνέχισαν να τρέχουν ξοπίσω τους. Άρπαξαν πέτρες από κάτω και άρχισαν να τους πετροβολούν, να τους μουντζώνουν, να τους φωνάζουν. Ο γιος δεν κρατήθηκε.\n- Να πηδήξω κάτω, μπαμπά, να τα κυνηγήσω; Στο λεπτό θα τα πιάσω και θα τα τσακίσω στο ξύλο!\n- Όχι, παιδί μου! απάντησε ο πατέρας. Ο Θεός επέτρεψε να το κάνουν αυτό. Άφησέ τα να μας βρίζουν, να μας πετροβολούν, να μας καταριούνται, μήπως δει ο Θεός την ταπείνωσή μας και αντί για την κατάρα αυτή και τον εξευτελισμό, μας δώσει ευλογία και καλό.\nΤο πιο βαρύ όμως απ’ όλα ήταν ο πλήρης αποκλεισμός τους από την Εκκλησία. Δεν υπήρχαν γι’ αυτούς Κυριακές, γιορτές, μέρες καλές. Η γυναίκα του, άνθρωπος του Θεού απ’ τα μικρά της χρόνια, υπέφερε αφάνταστα. Στην αρχή ο ίδιος δεν έδινε καθόλου σημασία στην έλλειψη αυτή. Δεν ήταν κάτι που τον είχε απασχολήσει ποτέ στη ζωή του. Μα τώρα έφτασε να το αισθάνεται βαθειά ανάγκη μέσα του κι αυτός. Και καταλάβαινε πόσο η στέρηση αυτή ζημίωνε και τα παιδιά του. «Τα έχω κάνει θάλασσα! μονολογούσε. Είμαι απ’ όλους ο χειρότερος». Ζήτησε συγχώρηση πολλές φορές απ’ τους δικούς του.\n- Για τις δικές μου αμαρτίες γίνονται όλα αυτά, τους έλεγε. Υποφέρετε και σεις, χωρίς να φταίτε, εξαιτίας μου.\nΑυτοί ήταν, με δυο γραμμές, οι αλειτούργητοι. Μα και πάλι, ο Άι-Βλάσης να ’ναι καλά! Ευτυχώς που κοντά στην αγροικία τους, στον λοφίσκο απέναντι, ύψωνε παρήγορα το λευκό του ανάστημα το ταπεινό ναΰδριο του εγχώριου ιερομάρτυρα Αγίου Βλασίου. Εκεί κατέφευγε συχνά-πυκνά η στιγματισμένη οικογένεια. Γονάτιζε και ασπαζόταν τον τάφο του Αγίου, προσευχόταν, άναβε τα καντηλάκια, λιβάνιζε τις πενιχρές εικόνες.\nΈχυνε δάκρυ πικρό κάτω απ’ το βλέμμα το γλυκό της άχραντης Παρθενομάνας, έπαιρνε βάλσαμο στην πονεμένη της ψυχή.\n- Δεν θα ’χουμε φέτος κόκκινα αυγά, μαμά; ρώτησε κατεβαίνοντας από την αγκαλιά του μπαμπά της. Δεν θα φτιάξουμε όμορφες λαμπάδες για την Ανάσταση;\n- Θα φτιάξουμε, παιδί μου, από όλα θα κάνουμε. Μην μου στενοχωριέσαι! Θα τα σιάξουμε όλα! είπε χαμογελώντας η μάνα πικρά.\nΠώς να εξηγήσει στο μικρό παιδί ότι τα πράγματα ήταν πιο δύσκολα φέτος; Δεν έφταναν τα βάσανα που είχαν, ήρθε και ένα απρόσμενο κακό που συνεπήρε τον κόσμο ολάκερο. Ένας λοιμός απλώθηκε από το πουθενά και άρχισε να θερίζει ανελέητα. Ο θανατηφόρος ιός δεν έκανε διακρίσεις. Ο κόσμος τρομοκρατήθηκε. Η πολιτεία θέσπισε μέτρα για τον περιορισμό της επιδημίας. Έφτασε και στην απαγόρευση της κυκλοφορίας. Αλλά το χειρότερο απ’ όλα ήταν το κλείσιμο των ναών. Δεν θα γιόρταζε κανένας φέτος με τον τρόπο που ήξεραν. Θα έκαναν όλοι Πάσχα στο σπίτι τους. Από την τηλεόραση και το ραδιόφωνο. Οι άνθρωποι πικράθηκαν, φώναξαν, διαμαρτυρήθηκαν. Μα δεν άλλαξε τίποτε.Αλλά και μέσα στην πίκρα τους, κανένας στο μικρό χωριό δεν σκέφτηκε, ότι αυτό που τώρα ζούσαν αυτοί για πρώτη φορά, για τους εξόριστους της μικρής αγροικίας ήταν μόνιμη κατάσταση εδώ και χρόνια.\nΟι χωρικοί δεν θα ’καναν απλώς Πάσχα «κεκλεισμένων των θυρών». Το χειρότερο ήταν που θα ’καναν Πάσχα με κλεισμένες τις καρδιές. Ήταν τόσο εγκλωβισμένοι στα δικά τους ο καθένας, που ακόμα και τώρα δεν μπορούσαν να νοιώσουν το δράμα της σημαδεμένης οικογένειας.\nΤις άλλες χρονιές οι ταλαίπωροι, τέτοιες μέρες, πήγαιναν τα βράδια κρυφά ν’ ακούσουν λιγάκι, έστω και από μακριά. Στέκονταν απόμακρα μες στο σκοτάδι, για να μη γίνουν αντιληπτοί από κανέναν. Όταν έβγαινε ο Επιτάφιος, ακολουθούσαν κι’ αυτοί από απόσταση. Δεν τολμούσαν να πάνε σαν τους άλλους να προσκυνήσουν. Και το βράδυ της Ανάστασης άκουγαν το χαρμόσυνο μήνυμα «Χριστός ανέστη» με δάκρυα στα μάτια και τις λαμπάδες στα χέρια τους σβηστές. Το Άγιο Φως δεν έφτανε στο σκοτεινό σοκάκι που βρίσκονταν στριμωγμένοι και κρυμμένοι «διά τον φόβον των Ιουδαίων».\nΚαι μόνο όταν κόπαζε ο θόρυβος και τα βεγγαλικά δεν φώτιζαν άλλο τον ουρανό και άρχιζε το πλήθος, με το «αναστήτω ο Θεός και διασκορπισθήτωσαν οι εχθροί αυτού», να διασκορπίζεται και να φεύγει «από προσώπου αυτού», όπως «οι μισούντες αυτόν», μόνο τότε που άδειαζε σχεδόν η εκκλησιά, ξεμύτιζε προσεκτικά κάποιος, συνήθως ο μεγάλος γιος. Προχώραγε κολλητά τοίχο-τοίχο. Πλησίαζε απ’ τη σκοτεινότερη γωνιά και στα κλεφτά, σκυφτός σαν δραπέτης χωνόταν στον έρημο συνήθως πρόναο. Άναβε τη λαμπάδα βιαστικά από τις άλλες που έκαιγαν εκεί και πάλι οπισθοχωρούσε αθόρυβα για να φέρει και στους άλλους το φως της Ανάστασης. Εφέτος όμως δεν θα ’χαν ούτε μια τέτοια πολυτέλεια.\nΌλοι οι άνθρωποι βρισκόντουσαν στα σπίτια τους. Στα μπαλκόνια και στις αυλές τους. Ν’ ακούσουν από ’κει τη Λειτουργία και να γιορτάσουν. Δεν υπήρχε τόπος για τους απόβλητους να σταθούν πουθενά απαρατήρητοι. Από την πρώτη βραδιά που επιχείρησαν να πλησιάσουν, τους πήραν είδηση και χωρίς έλεος τους έκραξαν.\n- Τί θέλετε εσείς εδώ; Για πού το βάλατε; Εδώ είμαστε εμείς αποκλεισμένοι φέτος, δεν το βλέπετε; Και θέλετε να πάτε μέσα να γιορτάσετε το Πάσχα εσείς; Δρόμο!\nΜόνο που δεν άρπαξαν πέτρες να τους λιθοβολήσουν. Οι καημένοι «κατάδικοι» πισωγύρισαν. Μα δεν γόγγυσαν. Και το βράδυ της Ανάστασης δεν πλησίασαν καν. Στάθηκαν έξω απ’ το χωριό μακριά, «ίνα μη μιανθώσιν» από αυτούς οι καθώς πρέπει άνθρωποι. Διάλεξαν μια γωνιά να βλέπουν, έστω κι από τόσο μακριά, τη φωτισμένη εκκλησιά.\nΟι καμπάνες χτύπησαν χαρμόσυνα, το «Χριστός ανέστη» αντήχησε απ’ τα μεγάφωνα, έφτασε ο πασχαλινός απόηχος παντού. Περίμεναν όλοι στα μπαλκόνια τους με τις λαμπάδες σβηστές, μέχρι να φέρει ο εκκλησάρης, καταπώς είχαν συμφωνήσει, το Άγιο Φως στον κοντινότερο και να το πάρουν ο ένας με τον άλλο από ’κει σιγά-σιγά, για το καλό των σπιτικών τους. Όλων τα βλέμματα ήταν στραμμένα προς την φωτισμένη εκκλησιά. Μα ο καντηλανάφτης δεν φαινόταν πουθενά. Και τότε, εντελώς απρόσμενα και ξαφνικά, μια λάμψη δυνατή ξεχύθηκε προς τα έξω. Υψώθηκε στον αέρα, στροβιλίστηκε ελαφρά και άρχισε να τρέχει γοργά προς το μέρος τους, φωτεινό φλεγόμενο βέλος στο σκοτάδι της νύχτας. Εκστατικοί, κατάπληκτοι από το θαύμα, ύψωσαν όλοι τις σβηστές τους λαμπάδες να υποδεχτούν το Άγιο Φως.\nΜα εκείνο προσπέρασε σαν αστραπή το χωριό. Καμμιά λαμπάδα δεν άναψε στο πέρασμά του. Ήρθε και στάθηκε πάνω απ’ το μέρος που στεκόντουσαν αποδιωγμένοι οι αλειτούργητοι. Έκανε τρεις κύκλους πάνω και γύρω τους σαν να τους αγκάλιαζε τρυφερά και παρευθύς οι λαμπάδες τους άναψαν. Γύρω τους έγινε η νύχτα μέρα.\nΟι φτωχοί «κατάδικοι» τα ’χασαν. Τα καταφρονεμένα πρόσωπά τους έλαμψαν. Μια πρωτόγνωρη γλύκα ζέστανε τις πονεμένες καρδιές τους. Οι ταπεινές τους υπάρξεις πλημμύρισαν ειρήνη και γαλήνη ανέκφραστη. Αγκαλιάστηκαν όλοι κλαίγοντας από χαρά. Οι ψυχές τους απογειώθηκαν. Τα φτερά μιας υπερκόσμιας ευφροσύνης τούς πήγαν στα μεσούρανα.\nΤο χωριό σάστισε για τα καλά. Τους κοίταζαν όλοι αποσβολωμένοι. Ο Χριστός γύρισε την πλάτη στις σκληρές, περήφανες, κατάκλειστες καρδιές τους. Αγκάλιασε τα ταπεινά του πλάσματα κι έκανε Πάσχα μαζί τους. Ας ήταν για τους ανθρώπους απόβλητοι, σκουπίδια. Ας ήταν κλειστές γι’ αυτούς όλες οι πόρτες των σπιτιών και των ναών. Είχε μπροστά τους ανοιχτή την πόρτα του ο Χριστός. Για κάθε δικό του άνθρωπο είχε πει, ότι «εν σκέπη του Θεού του ουρανού αυλισθήσεται». Τους κάλεσε να γίνουν ένοικοι δικοί του τώρα, να μπουν ελεύθερα στο σπίτι του. Γιατί και αυτοί τον είχαν ένοικο στο ταπεινό τους σπιτικό και στην καρδιά τους.Αυτούς μονάχα διάλεξε απόψε ο Χριστός, να τους τιμήσει με τον μοναδικό δικό του τρόπο στο πασχαλιάτικο τραπέζι του. «Επιθυμία επεθύμησα τούτο το Πάσχα φαγείν μεθ’ υμών», ψιθύριζε τρυφερά στην καρδιά τους, καθώς τους έσφιγγε απαλά με τις γλυκιές του ανταύγειες στη θεϊκή αγκαλιά του.


FLETCHER JACKSON – LIVING A LIE, το τραγούδι της Πέμπτης (Video) - viewtag.gr\nHomeART - isFLETCHER JACKSON – LIVING A LIE, το τραγούδι της Πέμπτης (Video)\nFLETCHER JACKSON – LIVING A LIE, το τραγούδι της Πέμπτης (Video)\n08/06/2017 Θοδωρής Σουρβίνος\nΟ Άγγλος Fletcher Jackson δεν κάνει κάτι διαφορετικό από κάποιους επιτυχημένους Άγγλους τραγουδοποιούς της εποχής μας όπως ο Frank Turner και ο Jake Bugg. Απλά r’n’r τραγούδια με βασική επιρροή τον Bob Dylan και ένα look ενός σύγχρονου οργισμένου «rocker” που πουλάει αρκετά στη Βρετανία, την μετα Arctic Monkeys εποχή (αλλά και πάντα, με διαφορετικές μορφές).\nΑλλά έχει αυτό το «κάτι» που ειδικά για τη χώρα του, πιθανότατα θα τον πάει πολύ ψηλά. Το Living a Lie είναι το πρώτο επίσημο του δείγμα και τυγχάνει θερμής υποδοχής από πολύ επιδραστικά αυτιά. Κι αυτό λέει ακόμα περισσότερα για το μέλλον του. Οπότε, ας τον συστήσουμε κι από εδώ.


«Φλέγεται» η Γηραιά Ηπειρος λόγω κορωνοϊού | Η ΚΑΘΗΜΕΡΙΝΗ\n«Φλέγεται» η Γηραιά Ηπειρος λόγω κορωνοϊού\nΑστυνομικοί κάνουν έλεγχο για την τήρηση των μέτρων σε μπαρ στο Φρίντριχσχαϊν, στο Βερολίνο. Μάλιστα την Τετάρτη, η καγκελάριος Αγκελα Μέρκελ ανήγγειλε την αυστηροποίησή τους, επισημαίνοντας πως ό,τι κάνουμε τώρα θα είναι καθοριστικό για το μέλλον (φωτ. Christophe Gateau/dpa via A.P.).\n16.10.2020 • 07:18 16.10.2020 • 07:18\nΜε την ταχύτητα του φωτός εξαπλώνεται ο νέος κορωνοϊός στην Ευρώπη. Την εβδομάδα που πέρασε η Γηραιά Ηπειρος κατέγραψε τα περισσότερα κρούσματα από την αρχή της πανδημίας και τα κράτη αυστηροποιούν διαρκώς τα περιοριστικά μέτρα, κάτι επιτακτικό και αναγκαίο. Ο δρ Χανς Κλούγκε, περιφερειακός επικεφαλής του ΠΟΥ για την Ευρώπη, τόνισε χθες ότι η μη άμεση επιβολή αποτελεσματικών αντίμετρων θα έχει ως συνέπεια οι ημερήσιοι θάνατοι από COVID-19 να γίνουν τέσσερις ή πέντε φορές περισσότεροι αυτών του Απριλίου, όταν το πρώτο πανδημικό κύμα βρισκόταν στην κορύφωσή του.\nΟ δρ Κλούγκε, σκιαγραφώντας την εικόνα της πανδημίας στην Ευρώπη, δήλωσε: «Η εξελισσόμενη επιδημιολογική κατάσταση στην Ευρώπη γεννά μεγάλη ανησυχία: τα ημερήσια κρούσματα αυξάνονται, όπως και οι εισαγωγές στα νοσοκομεία. Η COVID-19 συνιστά, πλέον, την πέμπτη αιτία θανάτου στην περιοχή, προκαλώντας τον θάνατο χιλίων ανθρώπων καθημερινά». «Είναι η ενδεδειγμένη και αναγκαία αντίδραση σε αυτό που μας δείχνουν τα στοιχεία: η μετάδοση γίνεται και οι πηγές της μόλυνσης βρίσκονται μέσα στα σπίτια και τους εσωτερικούς δημόσιους χώρους και μεταξύ των ατόμων που δεν τηρούν τα μέτρα αυτοπροστασίας», δήλωσε.\nΤαυτόχρονα, η Ευρωπαϊκή Επιτροπή, διά στόματος του αντιπροέδρου της Μαργαρίτη Σχοινά έκρουσε χθες τον κώδωνα του κινδύνου, τονίζοντας ότι οι κυβερνήσεις της Ε.Ε. δεν έχουν προετοιμαστεί επαρκώς για να αντιμετωπίσουν το β΄ πανδημικό κύμα. Ο κ. Σχοινάς κάλεσε τις ευρωπαϊκές κυβερνήσεις να υιοθετήσουν μία κοινή στρατηγική για την αντιμετώπιση της υγειονομικής κρίσης, ώστε να αποφευχθεί η δαιδαλώδης κατάσταση, με τα διαφορετικά μέτρα σε κάθε χώρα, της περασμένης άνοιξης.\nΤα κρούσματα πολλαπλασιάζονται σχεδόν με γεωμετρική πρόοδο σε πολλά ευρωπαϊκά κράτη. Η Γερμανία κατέγραψε χθες αριθμό ρεκόρ ημερήσιων νέων κρουσμάτων (6.638). Η λήψη νέων μέτρων κατέστη και εδώ μονόδρομος. Την Τετάρτη, η καγκελάριος Μέρκελ ανήγγειλε την αυστηροποίησή τους, επισημαίνοντας πως ό,τι κάνουμε τώρα θα είναι καθοριστικό για το μέλλον. Η Γερμανία υιοθέτησε μία σειρά κυμαινόμενων μέτρων, αναλόγως της επιδημιολογικής εικόνας κάθε περιοχής. Ετσι, π.χ., όταν οι νέες λοιμώξεις σε κάποια περιοχή παραμείνουν επί μία εβδομάδα άνω των 35/100.000 πληθυσμού, θα επιβάλλεται η χρήση μάσκας παντού. Οι συναθροίσεις δεν πρέπει να υπερβαίνουν τα 25 άτομα σε ανοικτούς χώρους και τα 15 σε κλειστούς.\nΑυστηρότερα μέτρα θα ισχύσουν τα μεσάνυχτα στο Λονδίνο, το οποίο, πλέον, κατατάσσεται στις «κόκκινες περιοχές». Οι κάτοικοι αποθαρρύνονται από τη χρήση ΜΜΜ, ενώ δεν θα επιτρέπονται οι συναντήσεις μεταξύ ατόμων που κατοικούν σε διαφορετικά σπίτια. Αργά χθες ο Βρετανός υπουργός Μεταφορών Γκραντ Σαπς ανακοίνωσε ότι η Κρήτη εντάσσεται εκ νέου στη λίστα «ασφαλών προορισμών». Ετσι σε όσους φθάνουν από το νησί στο Ην. Βασίλειο δεν θα επιβάλλεται καραντίνα 14 ημερών.\nΜέτρα και στην Καταλωνία, όπου επιβλήθηκε το κλείσιμο εστιατορίων και μπαρ για το επόμενο δεκαπενθήμερο. Στην Πορτογαλία, ο πρωθυπουργός Αντόνιο Κόστα αναμένεται να καταθέσει στη Βουλή πρόταση για επιβολή καθολικής υποχρέωσης χρήσης μάσκας παντού.\nΣε μία προσπάθεια ενίσχυσης της δυνατότητας περίθαλψης ασθενών με COVID-19, η Τσεχία αποφάσισε την κατασκευή «νοσοκομείου εκστρατείας» με χωρητικότητα 500 κλινών. Η μονάδα θα κατασκευαστεί στην Πράγα από τις ένοπλες δυνάμεις. Ο Τσέχος πρωθυπουργός Αντρεϊ Μπάμπιτς δήλωσε πως η ανοικόδομηση τέτοιων νοσοκομείων επείγει. «Δεν έχουμε χρόνο. Τα πράγματα δεν πάνε καλά. Οι αριθμοί που καταγράφονται είναι καταστροφικοί», δήλωσε.\nΤέλος, είναι βέβαιο ότι τα φετινά Χριστούγεννα θα είναι παράξενα και λιγότερο γιορτινά από τα προηγούμενα. Παρ’ όλα αυτά, αισιόδοξα είναι τα νέα από έναν ιδιαίτερα δημοφιλή χριστουγεννιάτικο προορισμό: τη Βιέννη. Οι χριστουγεννιάτικες αγορές της θα λειτουργήσουν και η πλατεία του δημαρχείου θα μεταμορφωθεί σε παγοδρόμιο.\nΈρευνα ΠΟΥ: Μικρή η επίδραση της ρεμδεσιβίρης στη θνησιμότητα των ασθενών\nΜόσχα: Υποχρεωτική η μάσκα στα ΜΜΜ – Με κωδικό QR η είσοδος στα κέντρα διασκέδασης\nECDC: Στο κόκκινο η Ευρώπη στο νέο χάρτη – Εν μέρει πράσινη η Ελλάδα\nΙταλία: Αυξάνονται τα κρούσματα και οι νεκροί


Ωφέλιμοι οι τρεις καφέδες τη μέρα – Newsbeast\nΩφέλιμοι οι τρεις καφέδες τη μέρα\nΜειωμένος κίνδυνος καρδιοπάθειας και πρόωρου θανάτου\nΝέα βρετανική έρευνα δείχνει τα οφέλη του καφέ στην υγεία μας. Σύμφωνα με τους ερευνητές, με επικεφαλής τον Ρόμπιν Πούλ του Πανεπιστημίου του Σαουθάμπτον, που έκαναν τη δημοσίευση στο βρετανικό ιατρικό περιοδικό «British Medical Journal», όσοι πίνουν τρεις με τέσσερις καφέδες τη μέρα είναι πιθανότερο να έχουν κάποιο όφελος στην υγεία τους παρά κάποιο πρόβλημα.\nΟι ερευνητές, σύμφωνα με το Reuters και το BBC, αξιολόγησαν στοιχεία από 218 μελέτες (μετα-ανάλυση). Η κατανάλωση καφέ σχετίζεται επίσης με μειωμένο κίνδυνο διαβήτη τύπου 2, ηπατοπάθειας, άνοιας και ορισμένων μορφών καρκίνου (προστάτη, ενδομητρίου, δέρματος, ήπατος).\nΤο μεγαλύτερο όφελος φαίνεται να παρέχει η κατανάλωση τριών καφέδων ημερησίως. Η μεγαλύτερη κατανάλωση δεν σχετίζεται με βλάβη στην υγεία, αλλά τα οφέλη είναι μικρότερα μεταδίδει το Αθηναϊκό Πρακτορείο Ειδήσεων.\n• Το αγαπημένο ρόφημα που κινδυνεύει από την κλιματική αλλαγή\n• Κάνει κρύο; Καιρός για καφέ δίπλα στο τζάκι\nΠέντε στέκια που φημίζονται για τον καφέ τους και βρίσκονται δίπλα σε μετρό\n• Πέντε στέκια που φημίζονται για τον καφέ τους και βρίσκονται δίπλα σε μετρό\n• Πού να απολαύσετε χουχουλιάρικο καφέ στα βόρεια προάστια\nΠεμπτη, 23 Νοεμβριου 2017, 10:35\nΕχω βαρεθει να τα ακουω ολα αυτα τα ''παρα - ΜΥΘ(ΟΝ)ια'' καθε τοσο!\nΟ ΜΥΘΟΣ (η πρωταρχικη,αρχεγονη, ΙΣΤΟΡΙΑ-ΑΛΗΘΕΙΑ) ειναι οτι προκειται για ενα ΔΗΛΗΤΗΡΙΟ.\nΤο πρωτο πραγμα που σου κοβει ο ΙΑ-ΤΡΟΣ οταν αρρωστησεις εινα το τσιγαρο και ο καφες.\nΣου ΜΑΣΤΙΓΩΝΕΙ τα νευρα και νομιζεις οτι κανει καλο.\nΕνας ελαφρυς μπαφος ειναι στην ουσια.\nΚαι επειδη ''βολευει'' να ΔΟΥΛΕΥΕΙΣ, ακομη και αν δεν εχεις κοιμηθει τη νυχτα,επιτρεπεται.\nΔεν δινει επιπλεον ενεργεια - πλην εκεινης που εχει η ζαχαριτσα και το γαλατακι - αλλα καταναλωνει ΠΡΟΚΑΤΑΒΟΛΙΚΑ την ενεργεια της επομενης ημερας.\nΓιαυτο,αν την επομενη δεν ξαναπιεις καφε,νιωθεις σαν αδειο σακι.\nΑντι για καφε πινε ΦΑΣΚΟΜΗΛΟ(με μελι) που ΚΑΝΕΙ ΚΑΛΟ και στον ΠΡΟΣΤΑΤΗ.


Ο έκπτωτος ( El reino ) | Περιοδικό Move It\nΣύνοψη: Ο Μανουέλ είναι ένας δημοφιλής πολιτικός στην περιοχή του: έχει μια καλή θέση στην κοινωνία, έχει μια αγαπητή οικογένεια, φίλους και είναι χαρισματικός. Είναι επίσης ένας διεφθαρμένος πολιτικός που κάνει κατάχρηση δημοσίων κονδυλίων εδώ και πολλά χρόνια. Έπειτα από μια απόπειρά του να καλύψει έναν συνάδελφό του, ο ίδιος θα μείνει εκτεθειμένος. Προς έκπληξή του, το κόμμα του θα του φορτώσει όλο το βάρος του σκανδάλου. Αλλά δεν θα τα παρατήσει. Πόσο μακριά μπορεί να φτάσει κάποιος για να παραμείνει στην εξουσία;\nΆποψη: Τα πολιτικά σκάνδαλα, οι απάτες εις βάρος του δημόσιου χρήματος, οι συγκαλύψεις και ενοχοποιήσεις πολιτικών σίγουρα φαντάζει γνώριμο και συνηθισμένο θέμα για την ελληνική πολιτική σκηνή, αλλά ως φαίνεται ισχύει κάτι ανάλογο και στην Ισπανία.\nΟ Rodrigo Sorogoyen, μετά από το «Κανείς δεν μπορεί να μας σώσει», επιστρέφει με ένα επίκαιρο θέμα που προβληματίζει την κοινή γνώμη με έναν αφηγηματικό τρόπο που δεν δικαιώνει απόλυτα τον αρχικό στόχο. Σε ένα πολιτικό κόμμα της Ισπανίας, χωρίς να αναφέρεται σε συγκεκριμένο κόμμα και συγκεκριμένους πραγματικούς πολιτικούς μιας και αντλεί έμπνευση από διάφορα περιστατικά της πρόσφατης ισπανικής πολιτικής ιστορίας, τα μέλη του είναι βουτηγμένα στην διαφθορά. Μια από τις σκηνές που αναδεικνύουν όλη αυτήν την παράλογη κατασπατάληση χρήματος βρίσκεται στην αρχή της ταινίας όπου χαρωποί, σε μια μεθυστική ευφορία, συντρώγουν πίνοντας στην υγεία των κορόιδων. Κάτι αντίστοιχο βλέπουμε να συμβαίνει και στα κότερα στα οποία συχνάζουν. Αναμειγνύεται εύστοχα το στοιχείο του θρίλερ και της παρανοϊκής πολιτικής κωμωδίας χωρίς όμως κανένα από τα δύο να έχει την επιθυμητή ένταση. Δεν διαθέτει ούτε την ακραία και σουρεαλιστική πολιτικοκοινωνική σάτιρα του Bunuel ή του Ferreri, ούτε την έντονα κριτική ματιά του Oliver Stone, αλλά περισσότερο την καλαίσθητη αποστασιοποιημένη ματιά του Paolo Sorrentino.\nΗ υπόσταση της ταινίας ως θρίλερ περισσότερο κτίζεται με το επαναλαμβανόμενο μουσικό τέμπο που αρκετά συχνά κάνει την εμφάνισή του σε καίριες σκηνές προσδίδοντας έναν ρυθμό στην σε γενικές γραμμές άρρυθμη και μονότονη ταινία. Ο κεντρικός χαρακτήρας, ο έκπτωτος του τίτλου, ένας πολιτικός που από την πολιτική δόξα καταλήγει στην ήττα με το να χρεωθεί ένα ολόκληρο σκάνδαλο προκειμένου οι υπόλοιποι να την βγάλουν καθαροί χτίζεται αργά και μεθοδικά και με την βοήθεια του πολύ ταλαντούχοι ηθοποιού, αν και αυτό που απουσιάζει είναι η αντίθεση του πριν και του μετά την πτώση, όταν ο θεός του χρήματος, ο θεός της πολιτικής δεν τον χρειάστηκε άλλο, διέπραξε το απαραίτητο αμάρτημα και οδηγήθηκε στην έξωση. Μόνος του θα παλέψει να το αντιστρέψει με ένα τέλος ανοιχτό σε ερμηνείες που δεν απογοητεύει.\nPublished: 8 Aug 2019, 18:40\nΧοσέ Μαρία Που


Αρχική Σελίδα » Διαθεματική Ομάδα » Βιωματικές Δράσεις - ΣΔΕ - Project » Τεχνολογία » Επαγγελματικό Λύκειο » Δομικών Έργων (Ε.Ε.) » Μηχανολογία (Ε.Ε.) » 70 – 100


Τριχόμπαλες γάτας: Συμπτώματα & Αποτελεσματική αντιμετώπιση!\nΜήπως η γάτα σας πασχίζει να αποβάλλει τις τριχόμπαλες; Δείτε πως να τις ξεφορτωθείτε μια και καλή και να προλάβετε την επανεμφάνισή τους!\n27 Μαρτίου 2021 1


Φορολογικές δηλώσεις: Πόσες έχουν υποβληθεί και πόσες είναι χρεωστικές - EPIRUS TV NEWS\nepirustvnews 7/16/2020 09:18:00 π.μ.\nΦορολογικές δηλώσεις: Πόσες έχουν υποβληθεί και πόσες είναι χρεωστικές Reviewed by epirustvnews on 7/16/2020 09:18:00 π.μ. Rating: 5


Πρακτική άσκηση για δικηγόρους στο Τμήμα Νομικής Υποστήριξης της Περιφέρειας Αττικής (ΑΙΤΗΣΕΙΣ)\n11:39 - Δευτέρα, 20 Φεβρουαρίου 2017\nΟι υποψήφιοι δικηγόροι που επιθυμούν να πραγματοποιήσουν μέρος της άσκησής τους στο Αυτοτελές Τμήμα Νομικής Υποστήριξης της Περιφέρειας Αττικής, για διάρκεια έξι (6) μηνών, να υποβάλουν την αίτησή τους μέχρι και 23 Φεβρουαρίου 2017.\nΕίσαι Πτυχιούχος Πανεπιστημίου; Μείνε ενημερωμένος εδώ.\nΟι αιτήσεις των υποψηφίων υποβάλλονται είτε αυτοπροσώπως είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, ώρες: 08:00- 14:00 είτε ταχυδρομικά με συστημένη επιστολή, στα γραφεία της υπηρεσίας, στην ακόλουθη διεύθυνση: Περιφέρεια Αττικής, Λ. Συγγρού 80- 88, Αθήνα, Τ.Κ. 11741, απευθύνοντάς στη Διεύθυνση Ανθρώπινου Δυναμικού, υπόψη κ. Καραγιάννη ή κ. Γρηγορόπουλου (τηλ. επικοινωνίας: 2132065053, 2132065167).


Η φανέλα του Γέλοβατς στο σπίτι του Παππά (ΦΩΤΟ) - 08/12 19:24 : aek365\nΤετάρτη 08 ΔΕΚ 2021 - 19:24 1 ΣΧΟΛΙΑ\nΗ φανέλα του Γέλοβατς στο σπίτι του Παππά (ΦΩΤΟ)\nΟ Νίκος Παππάς δημοσίευσε φωτογραφία με την καδραρισμένη φανέλα του αδικοχαμένου συμπαίκτη του στην ΑΕΚ, Στέφαν Γέλοβατς\nΗ απώλεια του Στέφαν Γέλοβατς συγκλόνισε όλο τον κόσμο του μπάσκετ, αλλά ακόμη περισσότερο την οικογένεια της ΑΕΚ. Ένας από τους συμπαίκτες του, συγκεκριμένα ο Νίκος Παππάς, ανέβασε μια φωτογραφία με καδραρισμένη τη φανέλα του αδικοχαμένου Σέρβου άσου με το νούμερο 13.\nΗ φανέλα του αδικοχαμένου άσου βρίσκεται πλέον στο σπίτι του 32χρονου γκαρντ, ο οποίος προ ημερών, μετά τη νίκη της ΑΕΚ στο Λαύριο, όσο ακόμη ο Γέλοβατς χαροπάλευε είχε δηλώσει: «Το περιστατικό με τον Γέλοβατς δεν είναι εύκολο να το διαχειριστείς. Ένας παλικαράς 2,10 κατέρρευσε μπροστά μας».\npanousc - 8/12/2021 21:28\nΠάντα σε εκτιμούσα, όπου κι αν έπαιζες μεγάλε Νίκο Παππά. Κάθε φορά λέω πως δε γίνεται καλύτερος, αλλά κάθε φορά κάτι κάνεις κι ανεβαίνεις ακόμη περισσότερο στα μάτια μου! Μπράβο ρε φίλε, όσο κι αν το μπράβο είναι λίγο...\nΟι διαιτητές του ΑΕΚ-Ηρακλής\nΚύπελλο μπάσκετ: Ορίστηκε το ΑΕΚ-Περιστέρι\n«Πάλι γελούσες. Αθάνατος…»\nΚΑΕ ΑΕΚ για Γέλοβατς: Πάγωσε ο χρόνος. Θρήνος. Οδύνη. Δεν υπάρχουν λόγια...